qundao/data-zh-poetry huggingface dataset:
江神子·述怀
作者：王处一
朝代：金

青天为被地为毯。覆灵源。照心田。玉汞金铅。两脉吐流泉。自是道芽横碧汉，频浇灌，再新鲜。云朋霞友暗相传。意绵绵。运胎仙。密锁玄关。光透九重天。丹就万神齐庆贺，真灵性，复朝元。
沁园春·元禀仙胎
作者：王处一
朝代：金
体裁：词

元禀仙胎，隐七岁玄光混太阳。感东华真迹，飘空垂顾，悟人间世梦，复遇重阳。密叩玄关，潜施高论，皓月清风炼一阳。神丹结，继璇玑斡运，羽化清阳。欣欣舞拜纯阳。又虚妙天师同正阳。命海蟾引进旌阳。元妙古任安，尹喜关令丹阳。大道横施，驱云天下，绝荡冤魔显玉阳。诸仙会，讲无生天理，空外真阳。
满庭芳
作者：王处一
朝代：金
体裁：词

丹灶为冈，清洋蟠绕，昔居王远家庄。八山耸翠，四水聚贤良。五彩祥云覆罩，三天上、仙韵琅琅。金童报，九霄传送，无外我容光。空生初请问，真如善应，大法空王。演苦空般若，左右圆方。立教分乘引度，通十地、诸圣藏岁。虚空里，希夷大道，洗劫永无疆。
满庭芳
作者：王处一
朝代：金
体裁：词

彭李刘哥，三人一志，能和满县知交。宁心效力，相助各坚牢。今日文山去也，设贫会、无论卑高。严冬苦，迎风冒雪，认取莫辞劳。搬柴并运水，依时救济，粒米休抛。禀合堂高意，宠辱含包。灭火须凭法忍，除阴鬼、全仗禅刀。真阳动，烹金鍊玉，永永列仙曹。
满庭芳
作者：王处一
朝代：金
体裁：词

心爇真香，神排妙供，满空遥送丹方。收藏灵宝，嘉瑞自呈祥。一点穿联浩动，两仪内、反复阴阳。全真乐，团团性月，光散满空香。搜详玄妙理，根源无漏，道德芬芳。聚神砂玉液，无致倾亡。结果真仙妙道，超三界、无极清凉。全家悟，颐神养浩，皆得到蓬庄。
满庭芳
作者：王处一
朝代：金
体裁：词

暂别东牟，西游登郡。万灵遥列金乡。无穷仙眷，空外总呈祥。休道蓬莱路远，诸真圣、都会芝阳。星坛下，凉天静夜，云宴礼虚皇。十方同法会，丹诚对圣，出罪行香。度九幽离苦，悉睹三光。见在俱蒙福祐，沾甘露、同免灾殃。逍遥乐，圆坛罢散，齐唱满庭芳。
满庭芳
作者：王处一
朝代：金
体裁：词

海郡行缘，赣榆阐化，良因复显诸王。谨修黄箓，特地召嘉祥。万里云收雾卷，微风息、灯烛荧煌。星坛上，步虚声举，月下正悠扬。频频施拜跪，虔诚仰彻，列圣闻香。降无边恩惠，普救存亡。从此皆成快乐，离阴府、升上天堂。开云宴，保生接寿，齐唱满庭芳。
满庭芳
作者：王处一
朝代：金
体裁：词

龙转西江，金光摇曳，踊身飞上穹苍。兴云吐雾，威力大施张。槁稼俄逢饱雨，人心尽、欣喜洋洋。将何喻，如收瑞宝，恰似到仙乡。真阳胜朗耀，虚无象外，剔现容光。住混元三界，永劫无央。深荷三清降福，为东南、云海行香。休言破，太平随喜，以道证真常。
满庭芳·三宣到都住持天长观，复敕修新道院
作者：王处一
朝代：金
体裁：词

诏赴天长，敕修堂宇，道弘一布归真。我师玄化，谭马并加恩。七朵金莲显异，清朝喜、优渥惟新。重宣至，车乘驷马，祝谢圣明君。皆成诸法会，亲王宰职，里外忠臣。遇太平真乐，道德洪因。更望参玄众友，遵三教、千古同欣。齐回向，吾皇万寿，永永御枫宸。
满庭芳·上京刘朝真索
作者：王处一
朝代：金
体裁：词

四大容仪，三田灵秀，炼成九转丹砂。虚无自在，以道作生涯。净土祥光瑞彩，玲珑贯、天外烟霞。冲和处，乌飞兔走，同运紫河车。真仙开妙趣，菩提佛果，一理无差。指玉清境界，此际何赊。伫听金书紫诏，人间事、元没交加。当归去，庆霄高会，风景向谁夸。
满庭芳·中夼于大郎索
作者：王处一
朝代：金

一点灵光，无中显现，太平高步烟霞。清风皓月，流注玉京砂。五气三元结秀，升腾处、云辂交加。蓬瀛会，瑞光缥渺，盈座散香花。堪夸真妙用，仙丹一粒，洞焕东华。满太虚寥廓，清境无涯。认得元初至性，因修炼、清净根芽。圆成也，玉蟾影里，稳赴大罗家。
满庭芳·中夼于大郎索
作者：王处一
朝代：金
体裁：词

一点灵光，无中显现，太平高步烟霞。清风皓月，流注玉京砂。五气三元结秀，升腾处、云辂交加。蓬瀛会，瑞光缥渺，盈座散香花。堪誇真妙用，仙丹一粒，洞焕东华。满太虚寥廓，清境无涯。认得元初至性，因修鍊、清净根芽。圆成也，玉蟾影里，稳赴大罗家。
满庭芳·丹阳升霞作黄？，醮罢忆师，遂作
作者：王处一
朝代：金
体裁：词

的祖纯阳，随时显异，密传师父仙宗。重阳悯化，遗教马扶风。斡运玄机顺应，真功就、三界圆融。垂光降，亡灵济度，都在碧霄中。诸公还悟解，顿抛俗海，体道皆同。聚玄珠丹宝，返老还童。定是超凡入圣，腾云外、光满山东。真无妄，汞成九转，直赴大罗宫。
满庭芳·住铁查山云光洞作
作者：王处一
朝代：金
体裁：词

俯视沧溟，屏山掩映，万重松桧森然。金波滚滚，云锁翠峰巅。书对清光浩渺，更阑显、月印新鲜。圆明聚，红霞影里，捧出洞中仙。无初真面目，如今了了，高卧云轩。为丹炉无漏，颐养三千。圣祖垂光下降，诸天举、婴子朝元。功成也，金书紫诏，常在玉皇前。
满庭芳·因福山县王远村北丹灶山道友聚话，
作者：王处一
朝代：金

间空中忽有报应，遂作丹灶为冈，清洋蟠绕，昔居王远家庄。八山耸翠，四水聚贤良。五彩祥云覆罩，三天上、仙韵琅琅。金童报，九霄传送，无外我容光。空生初请问，真如善应，大法空王。演苦空般若，左右圆方。立教分乘引度，通十地、诸圣藏岁。虚空里，希夷大道，洗劫永无疆。
满庭芳·心＊真香
作者：王处一
朝代：金

心＊真香，神排妙供，满空遥送丹方。收藏灵宝，嘉瑞自呈祥。一点穿联浩动，两仪内、反复阴阳。全真乐，团团性月，光散满空香。搜详玄妙理，根源无漏，道德芬芳。聚神砂玉液，无致倾亡。结果真仙妙道，超三界、无极清凉。全家悟，颐神养浩，皆得到蓬庄。
满庭芳·抄化孤魂经纸
作者：王处一
朝代：金
体裁：词

杳杳穷魂，冥冥长夜，沉沉莫辨年龄。全无知识，何处问亲情。一自飘零浩散，空愁苦、宁得超升。同垂救，巡门拜覆，乞纸复抄经。明公宜省察，慈悲愿广，福利咸增。感三天诸圣。悉副微诚。火翳翻为莲沼，恩光射、枯骨回灵。皆遭遇，永除愆过，悉得悟圆明。
满庭芳·抄化孤魂经纸
作者：王处一
朝代：金

杳杳穷魂，冥冥长夜，沉沉莫辨年龄。全无知识，何处问亲情。一自飘零浩散，空愁苦、宁得超升。同垂救，巡门拜覆，乞纸复抄经。明公宜省察，慈悲愿广，福利咸增。感三天诸圣。悉副微诚。火翳翻为莲沼，恩光射、枯骨回灵。皆遭遇，永除愆过，悉悟圆明。
满庭芳·攒三字
作者：王处一
朝代：金
体裁：词

三光。从道，神守清凉。悟正，遥唱满庭芳。上朝归去，性、光泛纯阳。觑闻者，同我证真常。我开化，信顺，福寿延长。仁丹结，四大圆方。明中叫笑，出、通阐嘉祥。语，道德，随步任飘扬。
满庭芳·攒三字
作者：王处一
朝代：金

三光。从道，神守清凉。悟正，遥唱满庭芳。上朝归去，性、光泛纯阳。觑闻者，同我证真常。我开化，信顺，福寿延长。仁丹结，四大圆方。明中叫笑，出、通阐嘉祥。语，道德，随步任飘？。
满庭芳·示门人，令往文登设贫
作者：王处一
朝代：金

彭李刘哥，三人一志，能和满县知交。宁心效力，相助各坚牢。今日文山去也，设贫会、无论卑高。严冬苦，迎风冒雪，认取莫辞劳。搬柴并运水，依时救济，粒米休抛。禀合堂高意，宠辱含包。灭火须凭法忍，除阴鬼、全仗禅刀。真阳动，烹金炼玉，永永列仙曹。
满庭芳·赞丹阳公
作者：王处一
朝代：金
体裁：词

久宦东牟，清门高广，自然别有行藏。吕真遗训，一指遇重阳。拂袖西秦顺化，真功就、复返吾乡。朝元去，回颜换质，处处显嘉祥。昌阳留异迹，普天设教，劝爇心香。得灵源开悟，独处清凉。宝鼎丹成九转，明颠倒、返照回光。同成道，称扬盛德，呈上满庭芳。
满庭芳·赠出家
作者：王处一
朝代：金

厌贵辞荣，甘贫慕道，谦和柔弱行藏。通真内炼。随步变清凉。一点灵空顿晓，明显现、千古嘉祥。因缘济，玉阳自此，同保见重阳。心香通内外，氤氲遍彻，三界十方。感大罗仙众，俯降恩光。总救九玄七祖，离幽夜、高赴仙乡。天元会，万神庆悦，齐唱满庭芳。
满庭芳·赠出家
作者：王处一
朝代：金
体裁：词

厌贵辞荣，甘贫慕道，谦和柔弱行藏。通真内鍊。随步变清凉。一点灵空顿晓，明显现、千古嘉祥。因缘济，玉阳自此，同保见重阳。心香通内外，氤氲遍彻，三界十方。感大罗仙众，俯降恩光。总救九玄七祖，离幽夜、高赴仙乡。天元会，万神庆悦，齐唱满庭芳。
满庭芳·赠出家众
作者：王处一
朝代：金
体裁：词

米麦精华，冲和恬淡，自然造化成神。无生妙道，迤逦变良因。既得长生久视，明颠倒、月伴风邻。先师教，颐真了性，富国更安民。清新腾朗耀，天威扫荡，馘灭祆氛。布大慈甘露，广被人伦。却返生前混沌，重加遇、枯朽逢春。方知道，三田宝满，一性免沉沦。
满庭芳·赠卢宣武二首
作者：王处一
朝代：金
体裁：词

日里金鸡，月中玉兔，变通玄象盈亏。无形斡运，三界现慈悲。长养诸天大地，资三教、天下归依。真明了，观天之道，清净更无为。十方诸道众，回头猛悟，拂袖云归。养神胎灵骨，锻灭阴尸。定是回颜易质，通玄奥、物外精持。丹圆满，根源了了，皆作度人师。
满庭芳·赠广陵镇散人
作者：王处一
朝代：金
体裁：词

圣诀仙方，玄机玄理，无文口口相传。幸蒙师诲，说破未生前。默把周天斡运，见参罗、万象推迁。成造化，真龙真虎，真汞与真铅。黄庭交会处，五行颠倒，八卦穿连。仗玉炉金鼎，巨火烹煎。九转功夫数足，丹成也、阴尽阳全。长生道，非遥非近，非缺亦非圆。
满庭芳·赠范明叔
作者：王处一
朝代：金
体裁：词

寸步西流，冲开牛斗，清风皓月容光。满宽空众，把我好相将。俯赐鸾骖凤驾，献金鼎、丹药馨香。天河转，星坛月殿，端的景非常。老来云汉去，皮囊脱下，一别吾乡。返玉京金阙，仙路悠扬。稳挂天衣可体，灵风散、环佩玎珰。朝元会，十方三界，齐唱满庭芳。
满庭芳·赠莱阳县宰刘显武
作者：王处一
朝代：金
体裁：词

今古相传，昌阳胜地，好修六度三坛。休心绝虑，颐养紫金丹。玉洞收归万化，昆冈上、风月珊珊。云光聚，三田结秀，返老变童颜。玄关牢锁闭，金婴玉姹，仙诏追攀。挂六天如意，复采芝兰。杳杳长天高举，飘飘聚、罗列仙班。君知否，缘深行广，达道本非难。
满庭芳·述怀
作者：王处一
朝代：金
体裁：词

苦海奔波，荆山劳役，欲救宝璧嘉祥。周而复始，瞥地悟真常。两凑玄关运度，升灵曜、飞出扶桑。回光看，璇玑万象，一一现明堂。人还穷此理，尘缘悉屏，世梦都忘。觉身心和畅，无限清凉。万化收归鼎内，红光迸、丹熟馨香。吞服了，还童返老，出自满庭芳。
满路花·寄朝元公
作者：王处一
朝代：金
体裁：词

深蒙频见召，惊悚可奔驰。三州缘未尽，不能离。诸方主醮，叨忝度群迷。忽承佳翰至，不久亲来，再同一话玄微。善称扬、大道根基。开发众心疑。前程关要处，谨精持。玄珠收得，时复饮刀圭。宝华圆满后，透过晴空，玉京别有佳期。
满路花·寄朝元公
作者：王处一
朝代：金

深蒙频见召，惊悚可奔驰。三州缘未尽，不能离诸方主醮，叨忝度群迷。忽承佳翰至，不久亲来，再同一话玄微。善称扬、大道根基。开发众心疑。前程关要处，谨精持。玄珠收得，时复饮刀圭。宝华圆满后，透过晴空，玉京别有佳期。
满路花·普天诸道众
作者：王处一
朝代：金
体裁：词

普天诸道众，的可认真修。九关无漏果，万神留。金铅玉汞，水火自添抽。三田云浪滚，搬载金丹，玉人稳驾神舟。乾坤净、日月交流。功行悉圆周。一娄真性在，任遨游。满空仙眷，接引按云头。浩然超法界，应化人间，大罗玉簿名收。
满路花·赠三州五会善众
作者：王处一
朝代：金
体裁：词

文山崇七宝，宁海涌金莲。三光同照耀，玉华天。能持平等，结果好因缘。五方清邪致，和气盈盈，化成瑞霭祥烟。吐仙花、四季新鲜。光焰射云轩。收藏天地髓，上朝元。金婴玉姹，不语内传言。万神皆伫听，都会龙祥，大金东土神仙。
满路花·赠文山周先生
作者：王处一
朝代：金
体裁：词

仙花常烂熳，不减四时荣。因凭真水火，锻金精。功圆丹结，步步彩云轻。满头风月爽，一粒刀圭，太虚仙路亲行。任消除、万劫尘情。别有好前程。这回无老死，得长生。仙风道骨，自觉太孤清。万派银河转，拨弄天关，大罗真性圆明。
满路花·赠文山周先生
作者：王处一
朝代：金

仙花常烂熳，不灭四时荣。因凭真水火，锻金精。功圆丹结，步步彩云轻。满头风月爽，一粒刀圭，太虚仙路亲行。任消除、万劫尘情。别有好前程。这回无老死，得长生。仙风道骨，自觉太孤清。万派银河转，拨弄天关，大罗真性圆明。
神光灿
作者：王处一
朝代：金
体裁：词

石中隐玉，蚌内藏珠，须凭匠手功夫。里面真光，显现恰似元初。欲要明心识性，把般般、打破空虚。清净处，见天如玉案，秋夜蟾孤。自是十方明彻，握阴阳枢要，尘垢难拘。古往达人，因此妙入无馀。论甚千枝万叶，与儒门、释道同居。常归一，证圆成了了，得赴仙都。
苏幕遮
作者：王处一
朝代：金
体裁：词

遇行缘，逢知友。法水浇心，滴滴灵明透。收在炉中无外走。二气升腾，颠倒祥辉凑。贯泥丸，通肘后。昼夜慇勤，不许纤毫漏。夺得玄珠呈好手。云步青霄，大道方成就。
苏幕遮
作者：王处一
朝代：金

遇行缘，逢知友。法水浇心，滴滴灵明透。收在炉中无外走。二气升腾，颠倒祥辉凑。贯泥丸，通肘后。昼夜殷勤，不许纤毫漏。夺得玄珠呈好手。云步青霄，大道方成就。
苏幕遮·丹阳祠堂
作者：王处一
朝代：金
体裁：词

彦明姜，钟子政。文举先生，三友于中省。各发丹诚用得正。助阐玄门，转化昌阳境。玉阳王，为袖领。外诱诸公，结果全真行。工匠同流须至敬。感动扶风，专向蓬莱等。
苏幕遮·劝休网罟
作者：王处一
朝代：金
体裁：词

我生来，元怕死。固蒂深根，方证长生位。一切含灵无稍异。普愿安全，此是天公意。运慈悲，呈雅瑞。赫赫云霞，万道祥光起。三界高真兴法喜。祐护人人，各各无灾沴。
苏幕遮·劝休网罟
作者：王处一
朝代：金

我生来，元怕死。固蒂深根，方证长生位。一切含灵无稍异。普愿安全，此是天公意。运慈悲，呈雅瑞。赫赫云霞，万道祥光起。三界高真兴法喜。？护人人，各各无灾＊。
苏幕遮·劝船户
作者：王处一
朝代：金
体裁：词

劝诸公，当发誓。网罟休施，善处寻生计。自有神明照察你。福寿重增，别享甘甜味。得真欢，除浊秽。一性圆明，万法都捐弃。静看灵源生雅致。返老还童，占断清凉地。
苏幕遮·劝迷途
作者：王处一
朝代：金
体裁：词

叹迷人，如大醉。敢使机谋，争眼谩天地。杀盗邪淫咒神理。一向无知，不顾临时罪。气归空，形委废。性识区区，走入幽牢里。无限冤魂谁放你。鞭棒随身。蛇狗争吞噬。
苏幕遮·姜钟二公法名
作者：王处一
朝代：金
体裁：词

钟守中，姜守静。接引丹阳，济度诸灵性。志恳心坚人尽敬。远近闻风，一布钦真圣。到如今，谁复听。工匠艰难，倒把锋芒骋。多少良材皆弃屏。先要交钱，不敢违他命。
苏幕遮·宁海赵信武索
作者：王处一
朝代：金
体裁：词

五明宫，三光照。八脉婴儿，九转通玄妙。七宝林中常舞跳。十地玲珑，一个真欢笑。杳冥冥，冥杳杳。今古诸仙，永永同相召。外道天魔都未晓。方喜圆成，了了还重了。
苏幕遮·徐公问因果
作者：王处一
朝代：金

守灵芽，搬瑞果。七宝金莲，应结长生果。无作无为成道果。出离凡笼，决证真仙果。老来修，难成果。透漏真元，败坏只园果。拍手空回没因果。譬似无常，速炼全真果。
苏幕遮·徐公问因果
作者：王处一
朝代：金

守灵芽，搬瑞果。七宝金莲，应结长生果。无作无为成道果。出离凡笼，决证真仙果。老来修，难成果。透漏真元，败坏祇园果。拍手空回没因果。譬似无常，速炼全真果。
苏幕遮·徐公问因果
作者：王处一
朝代：金
体裁：词

守灵芽，搬瑞果。七宝金莲，应结长生果。无作无为成道果。出离凡笼，决证真仙果。老来修，难成果。透漏真元，败坏祇园果。拍手空回没因果。譬似无常，速鍊全真果。
苏幕遮·示李梁张三人
作者：王处一
朝代：金
体裁：词

李张梁，听少告。休恁踌躇，纵得心颠倒。每恨玉阳无答报。似此修行，何日归蓬岛。大唐僧，九度老。万种难辛，一志终须到。东进佛经弘释教。相契如来，证果真常道。
苏幕遮·诫道人相争
作者：王处一
朝代：金
体裁：词

出家儿，须决断。自己搜寻，不论他人短。性命休令尘惹绊。谨谨修持，独把顽心炼。养冲和，神不乱。点滴灵砂，搬载登云汉。玉姹金婴呈手段。无作无为，物外真空伴。
苏幕遮·请丹阳法体往西关
作者：王处一
朝代：金
体裁：词

叹乖夫，违正道。巧使机谋，谗佞奸邪狡。败坏宗风无处告。破镜鸱鸢，和我难分晓。到如今召集，谁敢保。密里藏砒，反辱全真教。东海西秦皆被恼。曹贾莱为，须有天神报。
苏幕遮·述怀
作者：王处一
朝代：金
体裁：词

我风狂，真九百。豁荡乾坤，爽气犹嫌窄。大道通融非有隔。地静天清，寸步轻轻蓦。晚云收，秋月白。万象参罗，灿灿流清色。休道东牟无羽客。妙用玄机，得得真常得。
蓦山溪·于二翁染疾求教
作者：王处一
朝代：金

青山渌水，独我为生计。百病总消除，一性圆明不讳。丹成果满，都会玉虚坛，观自在，乐逍遥，别有神仙位。公还猛悟，万事俱抛弃。细细数前程，速速超离浊世。结成仙眷，积累大功深，通妙理，脱凡笼，永永
蓦山溪·于二翁染疾求教
作者：王处一
朝代：金
体裁：词

青山渌水，独我为生计。百病总消除，一性圆明不讳。丹成果满，都会玉虚坛，观自在，乐逍遥，别有神仙位。公还猛悟，万事俱抛弃。细细数前程，速速超离浊世。结成仙眷，积累大功深，通妙理，脱凡笼，永永无倾逝。
蓦山溪·示门人
作者：王处一
朝代：金

出离苦海，须要明修炼。渐渐灭尘情，默默神功斡旋。虚无造化，丹鼎紫芝香，金花结，玉泉流，全体神光满。千灾不染，万病都消散。七窍总冲和，八脉飞升内院。九宫十地，六贼杳无形，三光显，二童传，一性
蓦山溪·示门人
作者：王处一
朝代：金
体裁：词

出离苦海，须要明修炼。渐渐灭尘情，默默神功斡旋。虚无造化，丹鼎紫芝香，金花结，玉泉流，全体神光满。千灾不染，万病都消散。七窍总冲和，八脉飞升内院。九宫十地，六贼杳无形，三光显，二童传，一性无移变。
蓦山溪·赠刘七翁
作者：王处一
朝代：金
体裁：词

清心静坐，自是天加护。处处鬼神钦，复感仙贤救助。善星罗罩，黑部绝尸各，常快乐，永安闲，千载成遭遇。心香不断，丹恳重敷露。目下显嘉祥，贵子贤孙云聚。若还回首，别有好生涯，清养浩，静颐神，决得真师度。
蓦山溪·赠卑一翁
作者：王处一
朝代：金
体裁：词

欲通微妙，听取些儿话。性定乃神留，一颗圆明运化。灵宫起火，深鼎玉泉流，喷紫焰，辊金丹，表里光明射。银河灌顶，满面天风洒。空外走蟾轮，摆弄周天八卦。双关撞过，真性达穹苍，忘世梦，出阴阳，自在逍遥也。
蓦山溪·赠都下门人
作者：王处一
朝代：金
体裁：词

都城吾辈，办道休生退。百行勿相违，常体三光不昧。天玄地妙，真慧撮灵明，亲益友，论长生，此理应无赛。太平逸乐，亘古真无坏。一粒化生珠，两道光明作对。人天法界，随处爇心香，超造化，越娑婆，稳赴瑶池会。
蓦山溪·赠都下门人
作者：王处一
朝代：金

都城吾辈，办道休生退。百行勿相违，常体三光不昧。天玄地妙，真慧撮灵明，亲益友，论长生，此理应无赛。太平逸乐，亘古真无坏。一粒化生珠，两道光明作对。人天法界，随处＊心香，超造化，越娑婆，稳赴
行香子·一点圆光
作者：王处一
朝代：金
体裁：词

一点圆光，妙洞真香。恣逍遥、三界行香。冲和道体，浩瀚天香。得大良因，长生果，性灵香。清净仙香。无价名香。遇清朝、远近钦香。太平逸乐，花卉偏香。愿大功成，朝元去，满空香。
行香子·做修行
作者：王处一
朝代：金
体裁：词

做修行，须体究。把握灵源，莫遣丹砂漏。此个功夫世罕有。内得神全，外得身长寿。辨冲和，明交媾。玉液琼浆，吞咽三光秀。上下循环通九九。撞过天门，永作烟霞友。
行香子·劝人改恶迁善
作者：王处一
朝代：金
体裁：词

欲躲灾凶。心喜颜红。把般般、万事休穷。当持净念，钦慕玄风。每乐真欢，搜真趣，悟真空。朗月当胸。照破邪踪。有云朋、霞侣相逢。同超法界，共返仙宫。礼大罗尊，诸天圣，玉虚宗。
行香子·劝修炼三首
作者：王处一
朝代：金
体裁：词

识三田，通八脉。九转光明，一点无尘隔。放荡真慈通杳默。灵芽搬载青黄白。透昆宫，仙桂宅。迸出神珠，空外呈红赫。奉劝尘寰寄宿客。早早收心，了取真功德。
行香子·劝徐老奉善
作者：王处一
朝代：金
体裁：词

苦海茫茫。深可悲伤。个风风、稍悟真常。衣冠不整，俗业消亡。乃了真功，忘彼我，没参详。身入圆光。宝现嘉祥。瑞烟笼、七朵莲芳。重开玉蕊，复结银霜。透太虚中，无衰老，永清凉。
行香子·白莲池
作者：王处一
朝代：金
体裁：词

白莲池，金液沼。龙戏明珠，紫雾常围绕。虎撞群羊山下闹。惊起白牛，九曲江边跳。赤鸾飞，朱凤啸。海底婴儿，抱定龟蛇笑。长就黄芽通节要。阴里生阳，几个人知道。
行香子·谢公主惠香二首
作者：王处一
朝代：金
体裁：词

悚息回惶。广启心香。谢清颁、檀髓沉香。金炉篆起，法界飘香。献玉虚尊，诸天帝，普闻香。仰祝吾皇。稽首焚香。赞金枝、玉叶馨香。一人布德，万国传香。显本来真，元初性，自然香。
行香子·谢圣水会众
作者：王处一
朝代：金

独倚蓬门，作个行香。赞虚无、道德清凉。穿金透石，空外呈祥。便饮刀圭，添丹鼎，炼真阳。廓散长空，得遇仙方。谢诸公、颁赐衣粮。重开道宴，补惜灵光。自享遐龄，增福慧，远悲伤。
行香子·谢圣水会众
作者：王处一
朝代：金
体裁：词

独倚蓬门，作个行香。赞虚无、道德清凉。穿金透石，空外呈祥。便饮刀圭，添丹鼎，鍊真阳。廓散长空，得遇仙方。谢诸公、颁赐衣粮。重开道宴，补惜灵光。自享遐龄，增福慧，远悲伤。
行香子·赠不语王哥
作者：王处一
朝代：金

真乐闲闲。口过删删。养冲和、屏荡愚顽。圆融法性，复变童颜。便出三乘，超十地，不为难。五彩回环。烹炼金丹。看仙炉、虎绕龙蟠。阴阳数足，撞透天关。就蹑祥云，朝元去，列仙班。
行香子·赠不语王哥
作者：王处一
朝代：金
体裁：词

真乐闲闲。口过删删。养冲和、屏荡愚顽。圆融法性，复变童颜。便出三乘，超十地，不为难。五彩回环。烹鍊金丹。看仙炉、虎绕龙蟠。阴阳数足，撞透天关。就蹑祥云，朝元去，列仙班。
行香子·赠滨州小胡
作者：王处一
朝代：金
体裁：词

有个真方。谁肯承当。聚烟霞、馥郁清凉。充盈法体，补益神光。定本根源，无生忍，返嘉祥。元气充餐，渴饮霞浆。混玄精、与道为常。碧莲自绽，琼萼芬芳。结紫金丹，清真果，满穹苍。
行香子·赠莱州刘小童
作者：王处一
朝代：金

无相容光。莫放飘扬。散玄珠、宝颗真祥。随情流转，定落空亡。更道难成，功难就，业难当。处志精诚，把握阴阳。遍灵宫、宝殿行香。金童作对，玉女成行。得五门开，双关透，出昆冈。
行香子·赠莱州刘小童
作者：王处一
朝代：金
体裁：词

无相容光。莫放飘飏。散玄珠、宝颗真祥。随情流转，定落空亡。更道难成，功难就，业难当。处志精诚，把握阴阳。遍灵宫、宝殿行香。金童作对，玉女成行。得五门开，双关透，出昆冈。
行香子·赠莱州刘小童
作者：王处一
朝代：金

无相容光。莫放飘？。散玄珠、宝颗真祥。随情流转，定落空亡。更道难成，功难就，业难当。处志精诚，把握阴阳。遍灵宫、宝殿行香。金童作对，玉女成行。得五门开，双关透，出昆冈。
行香子·赠蓬莱李一翁
作者：王处一
朝代：金
体裁：词

说修行，蒙见许。端的回心，恋甚妻儿女。好汉不教人数赋。苦海奔波，觅个前程路。脱尘寰，出幽府。七祖先亡，救拔升云步。既没轮回真渐悟。行满功成，决应三清举。
行香子·遇师
作者：王处一
朝代：金
体裁：词

定八年间，得遇重阳。感真慈、诀破心王。清中诱化，静里斟量。见紫霞生，祥风至，聚云光。抱一无离，应物圆方。唤东牟、得道婴郎。丹成果满，披挂霓裳。便风三清，朝玉帝，曾行香。
谢师恩
作者：王处一
朝代：金
体裁：古风

保身功德须圆满。认取元初面。早把前程同了干。三田运度，二仪交泰，上下光明贯。知音推举相邀唤。此理诚幽远。皆作天元真法眷。神超云外，更留名姓，记在丹霞观。
谢师恩
作者：王处一
朝代：金
体裁：古风

谢师提挈沉沦外。生死难交代。不堕轮回超法界。诸天运度，化生无相，一点圆明在。荡摇浮世常安泰。闲把琼芝采。护法君威力大。流铃掷火，扫尘千里，屏尽诸魔害。
谢师恩
作者：王处一
朝代：金
体裁：古风

随缘顺化行方便。岂敢微生倦。唯望英豪皆向善。遵崇内教，外施洪行，各把顽心炼。两肩童子相攀恋。报应头头显。家道兴隆多喜宴。同跻福寿，永除灾障，勿昧修真愿。
谢师恩 文登丹霞观二首 其一
作者：王处一
朝代：金
体裁：古风

市民官吏同兴观。立志皆无倦。起建丹霞功不浅。修真修浩，绝除贪爱，一点重明显。混元三界光辉满。了了登云汉。下拔存亡都著岸。施弘正道，永超无碍，有个灵童唤。
谢师恩 赠众道友二首 其二
作者：王处一
朝代：金
体裁：古风

玉阳一遇疑云断。不落升沉绊。试问青州云侣伴。俱怀妙用，每持斋施，步步心香爨。福星空外明昭焕。应化真无乱。宝璧瑶花通内观。金丹结就，紫书来诏，指日登云汉。
谢师恩·前后带喝马一声
作者：王处一
朝代：金
体裁：古风

就中偏许同音耗。一例谁能晓。有个人人灵复俏。攒星步斗，暗符颠倒。金书报。升降朝元道。碧虚仙眷重迁号。方喜圆明了。皓月堂前天风扫。晴空来往，我从玄教。仙无老。超越蓬莱岛。
谢师恩·文登丹霞观二首
作者：王处一
朝代：金

市民官吏同兴观。立志皆无倦。起建丹霞功不浅。修真修浩，绝除贪爱，一点重明显。混元三界光辉满。了了登云汉。下拔存亡都著岸。施弘正道，永超无碍，有个灵童唤。玉阳一遇疑云断。不落升沉绊。试问青州云侣伴。俱怀妙用，每持斋施，步步心香爨。福星空外明昭焕。应化真无乱。宝璧瑶花通内观。金丹结就，紫书来诏，指日登云汉。
谢师恩·李悟真索
作者：王处一
朝代：金
体裁：古风

大都七宝真如体。不可空抛弃。玉藏常收无根水。纯阳锻炼，滴成珠露，变化真祥瑞。三般妙物腾空戏。雪暖金花丽。无色神容方显异。鸾骖凤驾，一升霄汉，占断清凉位。
谢师恩·答皇亲见召
作者：王处一
朝代：金
体裁：古风

三冬凛冽彤云布。六出飘飞絮。地冻天寒难进步。满途冰雪，唤回童稚，且向茅庵住。贵州大醮无推诉。必要功圆聚。远逝新亡皆济度。加持妙道，展舒云宴，一会朝元去。
谢师恩·警俗回心
作者：王处一
朝代：金
体裁：古风

好儿好女心头气。生死难相替。不测无常先到你。皮囊臭烂，骨骸分散，空惹冤家泪。悟来不使心猿戏。慧剑磨教利。六贼三尸都趁离。炎炎紫焰，载搬丹宝，上献三清帝。
谢师恩·请观额度牒
作者：王处一
朝代：金
体裁：古风

须知尘世光阴短。当种福兴仙观。浩劫长存功德案。添名注寿，补还愆过，出了阴司管。庆云缭绕恩无断。霞友云朋唤。共赏仙花香烂熳。流霞泛饮，醉归何处，宴息蓬莱馆。
谢师恩·赠皇亲四官人
作者：王处一
朝代：金
体裁：古风

出尘同结逍遥伴。更不争长短。自有元初真容面。增延福寿，妙通玄奥，品位重迁换。静调龙虎常交战。灵宝攒心转。四大光明同一炼。升烟降雾，电驰雷震，瞥地神童现。
谢师恩·赠福山县仁寿保善众
作者：王处一
朝代：金
体裁：古风

福山仁寿堪予羡。各各施方便。感得天公垂照管。迁恩布德，灭衍消过，福禄随年转。搜真去假心无变。渐渐通修炼。俱得拿云亲手段。先亡往逝，尽令超度，满却平生愿。
谢师恩·赠赣榆善众
作者：王处一
朝代：金
体裁：古风

神光欲列真仙法，道德休轻弃。默养玄珠无玷颣。五般光彩，一轮圆相，见了生惭愧。两条玉路分天地。个内呈嘉瑞。跃入云霄朝玉帝。永无生灭，到兹方契，般若经中偈。
踏云行
作者：王处一
朝代：金
体裁：词

一得冲和，重观幽胜。乌飞兔走交相应。化成天理任纵横，丹炉万道金光迸。开度诸天，祝邀真圣。升腾发显如如性。福生无量见元初，这回了了无修证。
踏云行·咏铁查山石芝
作者：王处一
朝代：金
体裁：词

四海云膏，三山灵秀。采芝须要忘形友。充饥济渴养琼苗，添神益算光明透。鸾凤翱翔，虎龙战斗。金狮玉象鸣哮吼。已曾携去献高真，人还服了无衰朽。
踏云行·登州阎一翁索
作者：王处一
朝代：金
体裁：词

神气冲和，光明集聚，三日上下流琼素。闲中时复饮刀圭，金铅玉汞攒然住。女姹婴娇，云朋霞侣。无生无灭乘空步。教传四海奉全真，功成有个师来度。
踏云行·赠刘妙真化缘
作者：王处一
朝代：金

普化行缘，心清步稳。通玄路上同参论。丹诚修炼灭凶顽，建成大福相资润。拨度昏迷，点开心印。十方父母皆巡问。今生既得遇全真，归期自有神仙引。
踏云行·赠刘妙真化缘
作者：王处一
朝代：金
体裁：词

普化行缘，心清步稳。通玄路上同参论。丹诚修鍊灭凶顽，建成大福相资润。拨度昏迷，点开心印。十方父母皆巡问。今生既得遇全真，归期自有神仙引。
踏云行·赠文登王志明
作者：王处一
朝代：金
体裁：词

个个修真，人人办道。玄机妙理须寻讨。时时常爇宝瓶香，朝朝每把心田扫。步步清凉，神光覆罩。十方贤圣加恩报。紫霞堆里玉容光，长春境界无衰老。
踏云行·赠登州韩一翁
作者：王处一
朝代：金
体裁：词

咫尺蓬莱，三山相叩。金波玉浪鸣哮吼。翠光摇曳接穹苍，清风皓月笼星斗。万派银蟾，圆光并凑。玲珑七宝真祥斗。人还似此作修持，玄元大道皆成就。
踏云行·赠道人
作者：王处一
朝代：金
体裁：词

砖瓦高行，冶炉妙性。琴棋书画妆銮并。錾锤绳墨与熏缝，接栽出药俱邀请。速踏云行，蓦山溪岭。长思仙路重相等。西江月下望蓬莱，逍遥乐处全真省。
软翻鞋·谢人助缘
作者：王处一
朝代：金
体裁：古风

清信出宽怀。都莫乱参猜。累蒙施惠宴重开。又无百回奉，相酬赛，春深去，夏归来。斋会好编排。增福更消灾。始终如一不生乖。守无为清净，真功满，离尘世，赴蓬莱。
青玉案·初宣作
作者：王处一
朝代：金
体裁：词

奉宣请住天长观。圣语何曾断。特赐恩童为管伴。随机赏宴。百端严备，举上云霞唤。玉楼金殿空中满。万象相交贯。一颗明珠光灿烂。瑶池仙会，万神都聚，永永居霄汉。
青玉案·第三宣作
作者：王处一
朝代：金
体裁：词

自从得遇真空伴。独把顽心锻。现出天如青玉案。神宫起火，内丹光满。了性真无乱。三宣赐紫天长观。一阐清风岸。扫荡妖灵无打算。十方三界，化生清净，天外无拘管。
青玉案·诏赴太清宫普天醮作
作者：王处一
朝代：金
体裁：词

上天容许清贫汉。随处香风散。万祸千灾真不乱。宁心行教，普开心月，了悟回光看。太清宫下重游玩。万事俱无绊。仰答皇恩酬本愿。逍遥回步，密州安化，复隐元居观。
卫真道中
作者：王宾
朝代：金

毳袍落托又西征，陌上东风小雪晴。草色唤回原燎黑，冰澌消入水痕清。年华荏苒心情减，边事仓皇梦寐惊。早晚涡南传吉语，一犁烟雨趁春耕。
舟中
作者：王宾
朝代：金

河伯夸秋涨，舟人健晚凉。橹声摇落月，山气郁苍苍。
除夜
作者：王宾
朝代：金

落托功名挽不前，围炉兀坐夜萧然。腊残画角东风里，春到梅花小雪边。守得岁来慵揽镜，送将穷去自装船。平明点检人间事，只有诗魔似去年。
一剪梅·蔡州作
作者：王寂
朝代：金
体裁：词

悬瓠城高百尺楼。荒烟村落，疏雨汀洲。天涯南去更无州。坐看儿童，蛮语吴讴。过尽宾鸿过尽秋。归期杳杳，归计悠悠。栏干凭遍不胜愁。汝水多情，却解东流。
三逸堂白芍药
作者：王寂
朝代：金
体裁：七言律诗

春城白药占春馀，妙品端宜入画图。萼粉雨馀沾蝶趐，蕊香风暖上蜂须。寿阳宫女妆梅额，姑射仙人莹雪肤。不见眉山苏阁老，更谁能赋玉盘盂。
人月圆·再过真定赠蔡特夫
作者：王寂
朝代：金
体裁：词

锦标彩鹢追行乐，管领镇阳春。而今重到，莺花应笑，老眼黄尘。凭君问舍彫丘侧，准拟乞閒身。北潭涨雨，西楼横月，藜杖纶巾。
减字木兰花
作者：王寂
朝代：金
体裁：词

湖山明秀。豆蔻梢头春欲透。学画鸦儿。多少閒愁总未知。新声皓齿。恼损苏州狂刺史。一斛骊珠。许我樽前醉也无。
减字木兰花
作者：王寂
朝代：金
体裁：词

髻罗双绾。滟滟修眸秋水剪。笑靥颦眉。无限閒愁总未知。虚檐月转。一曲未终肠已断。百斛明珠。买得樽前一醉无。
减字木兰花
作者：王寂
朝代：金

髻罗双绾。滟滟脩眸秋水剪。笑靥颦眉。无限閒愁总未知。虚檐月转。一曲未终肠已断。百斛明珠。买得樽前一醉无。
南乡子·并引
作者：王寂
朝代：金
体裁：词

绰约玉为肌。宫额娇黄浅更宜。京洛风尘无远韵，心期。只有多情驿使知。翠羽剪春衣。林下风神固亦奇。辛苦半生谁挂齿，颦眉。似怨东君著子迟。
咏刘边画
作者：王寂
朝代：金
体裁：古风

枯荷不禁风，水鸭行且饮。折苇半敧雪，鸂𪄠相对寝。风雪意未已，寒气犹凛凛。屋煤昏细字，熟视仅可审。翰林前待诏，年过七十稔。想见宣政閒，纡朱给官廪。权门收短幅，轴玉囊古锦。纵非列神上，犹足入能品。丹青虽由学，精绝固天禀。蛟螭失江湖，鱼鲔初不淰。兰荪遭践履，生意羡葵荏。当年方得志，骄侈无乃甚。晚为口腹累，吮墨博凡饪。画工屹如堵，见此当敛衽。我欲与题跋，材非曹与沈。兴废姑置之，投床就高枕。
大江东去
作者：王寂
朝代：金
体裁：词

芳姿蕙态，笑人閒脂粉，寻常红白。大抵风流天也惜，赋与梅魂兰魄。袁相名姝，谢家尤物，缥缈真仙格。朝来酒恶，可人一笑冰释。韩郎老矣情怀，鬓丝禅榻，花落茶烟湿。心字慇勤通一线，千劫消磨不得。被底春温，樽前风味，回首伤春客。却愁云散，等閒好梦难觅。
大江东去·吊舍弟
作者：王寂
朝代：金
体裁：词

长堤千里，过睢阳，隐约江山如故。忆昔斑衣为寿日，伯仲埙篪歌舞。博胜香囊，笑争瓜葛，膝上王文度。西城南浦，月明扶醉归路。重来华发苍颜，故人应怪我，平生羁旅。仲也风流今已矣，俯仰人閒今古。阏伯层台，六王双庙，尽是经行处。感时怀旧，一襟清泪如雨。
庆州北山之麓辽山陵在焉俗谓之三殿二十年前常为盗发所得不赀是所谓厚葬以致寇者叹而成诗
作者：王寂
朝代：金
体裁：七言绝句

珠襦适足贾身祸，金碗传闻落世閒。惭愧汉文遗治命，瓦棺深葬霸陵山。
挽姚仲纯
作者：王寂
朝代：金
体裁：五言排律

夫子人之杰，魁然道最纯。乡闾连沛邑，族系出虞宾。清节冰壶莹，孤标玉树新。妙龄探桂窟，雅志傲蒲轮。事业传衣钵，风流表缙绅。斗南惟此老，月旦复谁人。忍死哭亡社，偷安笑具臣。斯文虽未丧，吾道竟难伸。彭泽不书宋，东陵无负秦。直从强健日，收得自由身。把臂言犹在，回头迹己陈。发书占贾鵩，绝笔感商麟。玄矣骑箕尾，嗟哉厄已辰。终天从此别，穷壤向谁亲。堕椁逢王果，留灯待沈彬。彭殇俱逝水，孔蹠共荒榛。书带缘新垄，笛声起旧邻。绝弦双堕泪，挂剑一伤神。冢树悲长夜，山花作好春。龟趺平木杪，谁为写光尘。
探春二首·其一
作者：王寂
朝代：金
体裁：七言律诗

和气融融散薄原，东风应已入东门。弄晴野鹊翻高树，趁暖家鸡啄破垣。浅绿未生挑菜渚，嫩黄先报探花村。安排诗酒相追逐，聊慰天涯倦客魂。
探春二首·其二
作者：王寂
朝代：金
体裁：七言律诗

拨忙骑马到郊原，绝胜喧卑倚市门。破冻荠芽敷亩陇，向阳蔬甲触藩垣。春阴半暗云閒寺，夕照偏明水外村。怅望故园归未得，且呼欢伯暖冰魂。
望仙楼
作者：王寂
朝代：金
体裁：七言绝句

丽华朝夕侍宸游，秋月春风醉不休。擒虎兵来狎客散，歌声犹在望仙楼。
望月婆罗门引·元夕
作者：王寂
朝代：金
体裁：词

小寒料峭，一番春意换年芳。蛾儿雪柳风光。开尽星桥铁锁，平地泻银潢。记当时行乐，年少如狂。宦游异乡。对节物、只堪伤。冷落谯楼淡月，燕寝馀香。快呼伯雅，要洗我、穷愁九曲肠。休更问、勋业行藏。
步月中庭
作者：王寂
朝代：金
体裁：七言绝句

晚来泼火雨犹寒，捲尽纤云转玉盘。想见梨花深院落，秋千影里数归鞍。
水调歌头·上南京留守
作者：王寂
朝代：金
体裁：词

圣世贤公子，符节镇名邦。褰帷一见丰表，无语已心降。永日风流高会，佳夕文字清欢，香雾湿兰釭。四坐皆豪逸，一饮百空缸。指呼閒，谈笑里，镇淮江。平安千里烽燧，卧听报云窗。高帝无忧西顾，姬公累接东征，勋业世无双。行捧紫泥诏，归拥碧油幢。
水调歌头·木芙蓉并引
作者：王寂
朝代：金
体裁：词

岸柳飘疏翠，篱菊减幽香。蝶愁蜂懒无赖，冷落过重阳。应为百花开尽，天公著意留与，尤物殿秋光。霁月炯疏影，晨露浥红妆。奈无情，风共雨，送新霜。嫁晚还惊衰早，容易度年芳。祗恐韶颜难驻，拟倩丹青写照，谁唤剑南昌。我亦伤流落，老泪不成行。
洞仙歌·自为寿
作者：王寂
朝代：金
体裁：词

先生老矣，饱阅人间世。磨衲簪缨等游戏。趁馀生强健、好赋归欤，收拾个，经卷药炉活计。辟寒金剪碎，漉蚁浮香，恰近重阳好天气。有荆钗举案、綵服儿嬉，随分地、且贵人生适意。也不愿、堆金数中书，愿岁岁今朝、对花沉醉。
渔家傲·瑞香
作者：王寂
朝代：金
体裁：词

岩秀不随桃李伴。国香未许幽兰换。小睡最宜醒鼻观。檐月转。紫云娘拥青罗扇。半世庐山清梦断。天涯邂逅春风面。茗碗不来羞自荐。空恋恋。野芹炙背谁能献。
渔父
作者：王寂
朝代：金
体裁：七言律诗

一声欸乃破苍烟，万顷沧浪蘸碧天。黄篾筏头閒活计，绿蓑衣底懒因缘。酉年酒易多卯饮，亥日鱼收纵午眠。坐笑磻溪太多事，梦招西伯渭川畋。
渡辽舟中小酌
作者：王寂
朝代：金
体裁：七言律诗

佳会清欢取次成，逸群高论极峥嵘。掀髯已判玉山倒，蘸甲不辞金碗倾。落日衬云鱼尾赤，斜风捲水縠纹生。豫愁江上分飞后，千里关河月共明。
点绛唇·闺思
作者：王寂
朝代：金
体裁：词

疏雨池塘，一番雨过香成阵。海榴红褪。燕语低相问。冰簟纱幮，玉骨凉生润。沉烟喷。日长人困。枕破斜红晕。
瑞鹤仙·上高节度寿
作者：王寂
朝代：金
体裁：词

辕门初射戟。看气压群雄，虹飞千尺。青云试长翮。拥牙旗金甲，掀髯横策。威行蛮貊。令万卒、纵横坐画。荡淮夷、献凯归来，斗印命之方伯。赫赫。功名天壤，历事三朝，许身忠赤。寒陂湛碧。容卿辈，几千百。看皇家图旧，紫泥催去，莫忘樽前老客。愿年年、满把黄花，寿君大白。
红袖扶·酌酒
作者：王寂
朝代：金
体裁：词

风拂冰檐，镇犀动、翠帘珠箔。秘壶暖，宫黄破萼。宝薰闲却。玻瓈瓮头，漉雪擘新橙，秀色浮杯杓。双蛾小，骊珠一串，梁尘惊落。俗事何时了，便可束置之高阁。笑半纸功名，何物被人拘缚。青春等閒背我，趁良时，莫惜追行乐。玉山倒，从教唤起，红袖扶著。
送刘子高宰新政二首·其一
作者：王寂
朝代：金
体裁：七言律诗

吾髯得邑古河南，政事应须出笑谈。但喜时平由圣主，不忧县小选中男。子文已惯三无愠，叔夜休辞七不堪。想见细民多受赐，长官如水吏羞贪。
醉落魄·叹世
作者：王寂
朝代：金
体裁：词

百年旋磨。等閒事莫教眉锁。功名画饼相谩我。冷煖人情，都在这些个。璠玙不怕经三火。莲花未信淤泥涴。而今笑看浮生破。禅榻茶烟，随分与他过。
题刘器之秀野亭
作者：王寂
朝代：金
体裁：古风

刘郎事业凌徐严，风骨玉立高巉巉。平生稚志在丘壑，嗜好与世殊酸咸。谋身易足田百亩，活计秖有书千函。短衣绝胜杜陵老，穷冬性命依长镵。南城佳处有别业，手种杞菊植松杉。十年小筑直倒蔗，佳木异果阴相搀。漉醅自有赤脚婢，安用捧碗柔掺掺。清谈到圣会心处，目送飞鸿唯阿咸。凫仙榜名以秀野，老子干此端不凡。开轩如对龙眠画，恍然坐我胜金岩。期君少起赋云梦，听卜区区陋毕諴。曲江灯月足行乐，归路草色迷春衫。却愁三径花狼籍，燕觅旧主声呢喃。功成事了当勇退，北山勿遣移长缄。我今出试已大谬，画饼聊慰痴儿馋。茂林丰草麋鹿性，络脑不受黄金衔。还家未有置锥地，但免薏苡明珠谗。头颅过此可知矣，岁月飘忽追风帆。他年定约卜邻舍，屋茅为我先诛芟。吾言要践不可食，江水在此神其监。
题高敬之所藏云溪独钓图
作者：王寂
朝代：金
体裁：古风

疏帘留客昼偏长，茗碗告罢新炉香。主人不恤寒具手，为出牙签古锦囊。鹅溪半幅开平远，天际归舟烟树晚。钓翁蓑笠钓沧浪，一波不动风丝软。吾家旧隐柳溪閒，误落红尘不放閒。披图便觉清兴发，恍若坐我黄芦湾。黄陵翩翩贵公子，爱画乞诗差可喜。幸今老父眼尚明，莫惜千金访茧纸。
野菊
作者：王庭坚
朝代：金

斗鸡台下秋风里，白白黄黄无数花。日暮城南城北道，半随榛棘上樵车。
又颂
作者：王彧
朝代：金

放下情怀触处安，生涯取取没多般。褐衣褴褛聊遮赤，短发鬅鬙底用冠。一榻省缘资困歇，二匙随分了饥餐。也知苦涩人人笑，烈曰初心不敢谩。
和落花韵四首·其一
作者：王彧
朝代：金
体裁：七言律诗

曾见娇窥宋玉墙，忽惊遗梦到延凉。聚尘非分侵凌玉，流水无情葬送香。锦袜谩拖终隔面，綵灰虽吐若为肠。苍苔碧草无穷恨，木石痴儿亦自伤。
和落花韵四首·其三
作者：王彧
朝代：金
体裁：七言律诗

绿影浮空只自伤，赏心死著未能忘。琼枝不解留春色，银烛空曾照夜妆。肺腑已传蜂蜜尽，肌膏仍与燕泥香。情知青帝回车日，合有翔风老退房。
和落花韵四首·其二
作者：王彧
朝代：金
体裁：七言律诗

可人未厌出邻墙，回首空残翠幕凉。好事只传怀梦草，殊乡谁致返魂香。尘凝燕子慵开眼，烟暗马嵬空断肠。秾李绛桃俱异物，为歌薤露写馀伤。
和落花韵四首·其四
作者：王彧
朝代：金
体裁：七言律诗

韶华终竟合凋伤，献笑萦怀忍遽忘。露压不禁昏泪脸，风披无奈醉愁妆。芳菲顿减园林趣，狼藉空馀陌路香。却忆班姬浪辛苦，一生都得几专房。
禅颂三首
作者：王彧
朝代：金

昧已全抛大事忧，为渠刚揽等閒愁。桑榆晚景无多子，针芥人身岂易投。閒日搆来忙日用，此生迷却再生休。鼻头捩转从今始，看作回程火里牛。吾身非我底为情，说著尘劳特地惊。五九尽时山更好，涧泉云鸟自春声。
禅颂三首·其一
作者：王彧
朝代：金

昧已全抛大事忧，为渠刚揽等閒愁。桑榆晚景无多子，针芥人身岂易投。
禅颂三首·其三
作者：王彧
朝代：金

吾身非我底为情，说著尘劳特地惊。五九尽时山更好，涧泉云鸟自春声。
禅颂三首·其二
作者：王彧
朝代：金

閒日搆来忙日用，此生迷却再生休。鼻头捩转从今始，看作回程火里牛。
赋吕唐卿海藏斋
作者：王彪
朝代：金
体裁：七言绝句

虚白云中含世界，软红尘底寄虚舟。只应乌帽红尘底，相见苍烟白鹭洲。
题神霄宫清心轩
作者：王扩
朝代：金

纷纷百虑自心生，方寸清来百虑平。未了此心私自笑，更忧时世欲澄清。
同东岩元先生论诗
作者：王敏夫
朝代：金

林逋仙去几来年，惊见梅花第二篇。千岁冰霜松骨瘦，九秋风露鹤声圆。腾辉定出连城上，得趣知从太古前。邂逅茅斋话终夕，只疑人世改桑田。
李氏友云楼
作者：王敏夫
朝代：金

雾幕烟迷十二栏，壶觞招我一跻攀。黄帘卷起湘川竹，分得西州数点山。
失题
作者：王明伯
朝代：金

钓鳌公子铁心胸，兴在三山碧海东。千尺云帆己高揭，不知何日得秋风。
题吴莘老万卷堂
作者：王术
朝代：金
体裁：古风

吴生祖父皆贤明，清选幽居殊世俗。碧水晴岚灿户庭，白云宿雾封林麓。好收书史贮新堂，岂羡珠玑誇润屋。文字本为子孙藏，子孙能勤文字熟。撑肠各有五千卷，插架更盈一万轴。尺璧非宝竞寸阴，五经何多扪便腹。简编不失镇时习，灯火稍亲兼夜读。敏厥修兮就有功，学而优则期干禄。况宜养志无辞劳，又欲分金赒不足。责报吾闻如执券，盍为高门待华毂。
三河道中
作者：王枢
朝代：金

十载归来对故山，山光依旧白云閒。不须更读元通偈，始信人间是梦间。
感遇二首·其一
作者：王浍
朝代：金
体裁：古风

迅景走北陆，高木交翔风。众情悦妖冶，岂云惠其终。万事无不有，流转大化中。古来论成败，咄咄鱼为龙。牛车窜下国，势异情则同。征诛继揖让，桓桓汤武功。彼美二三子，一笑清酤空。
感遇二首·其二
作者：王浍
朝代：金
体裁：古风

光风荡繁囿，丹绿缀柔柯。游子去万里，空闺敛翠蛾。行云落江水，酒尽不成歌。鸡飞与狗走，妾命独奈何。
感遇四首·其四
作者：王浍
朝代：金
体裁：古风

槁梧蒙绂冕，峥嵘化侯王。𩜾饵先百牢，兰烟浮玉房。儿女何所见，拜跪色甚庄。四海正聋瞽，威灵尔翕张。哀哉杞梓材，弃捐官道傍。
河之坊
作者：王浍
朝代：金
体裁：四言诗

河之坊矣，截截其平。岂曰不力，言持其盈。国𠌰覆矣，视尔梦梦。云胡昊天，不终惠我生。云胡昊天，疾威堂堂。辗转玩日，四国卒荒。偃仰在位，不知匪臧，不顾其行。有粟有粟，亦集于缶。则不敢饘，抑糊余口。谇曰哲矣，孰秉其咎。知我懮懮，不知我疚。陟彼南山，石其扁矣。戒尔勿伤，足其趼矣。𠴲𠴲㖧㖧，颜之腼矣。猗余何言，涕之泫矣。民之种种，具曰赘疣。弗于尔躬，曷云能瘳。勖哉夫子，保尔有位，慎尔为犹。
三门津
作者：王渥
朝代：金

层崖摩苍穹，四月号阴风。大河三门险，神禹万世功。他山亦崔嵬，砥柱独尊雄。雷霆日斗击，悍暴愁天公。刘侯智有馀，始令舟楫通。仍馀石上穴，飞栈曾连空。遥瞻白玉枝，挺植丹灶中。仙公去不返，此事真冥蒙。夫人与鼓崖，怪幻尤难穷。独喜兵火馀，岿然出新宫。当时疏凿意，四海要会同。谁知千岁后，筑垒防啸凶。诗成一大笑，浩浩洪波东。
兴定庚辰夏六月望予与元好问赵郡李献能同游玉华谷又将历崧前诸刹因憩于少姨庙元周行廊庑得古仙人词于壁间然其首章直屋漏雨为所漫剥殆不可辨乃磴木石而上拂拭汛涤迫视者久之始可完读观其体则柏梁事则终始二汉字画在钟王之间东井又元鼎所都幽州必贤宗子虞也夫眷眷不忘幽州者非吾田畴尚谁欤田复所事之雠却曹瞒之赏衰俗波荡中挺挺有烈丈夫风气其死而不忘盖无疑其能道此语亦无疑观者不应以文体古今之变而疑仙语也噫仙山灵岳宜有闳衍博大之真人往来乎其间而世人莫之识也予三人者乃今见之夫岂偶然哉再拜留迹以附知音者末浑源雷渊题此诗为仙语无疑然直谓田畴则似亦未安屏山李纯甫题游丹霞下院同裕之鼎玉分得留字
作者：王渥
朝代：金
体裁：七言律诗

霜落丰山白水收，岁华全在竹园头。赋诗鞍马惭真赏，载酒林泉阻胜游。野色自随人意远，夕阳应为鸟声留。仙源回首旌旗隔，一笛西风唤客愁。
古仙人辞今附于此
作者：王渥
朝代：金

梦入云山宫阙幽。鸑鷟同侣鸳凤流。桂月竟夜光不收。世俗扰扰成嚣湫。醉飞星驭鞭金虬。八仙浪迹追真游。龟玉筌蹄二十秋。摩霄注壑须人求。觅剑如或笑刻舟。阳燧非无角绮俦。元鼎以来虚昆丘。东井徒劳冠带修。松餐竹饮度蜃楼。崧顶坐啸垂直钩。秪应惭愧刘幽州。
寄京父
作者：王渥
朝代：金

忆昔相从在寝丘，城南城北纵欢游。杏花联句香随马，野水添杯浪拍舟。邂逅又成三月别，飘零合负一春愁。汝阳淮甸经行遍，应有新诗为我留。
开福寺
作者：王渥
朝代：金
体裁：七言律诗

翠林深处款招提，冉冉春风入鼓鼙。云献好山青入座，雨添新涨绿平堤。树头树底见花发，山后山前闻鸟啼。踏月归来闻好语，儿童争唱白铜鞮。
有寄
作者：王渥
朝代：金

十年铁马暗京华，客子飘零处处家。征雁久疏河朔信，小梅重见汝南花。栖栖活计依檐雀，冉冉年光赴壑蛇。旧雨故人应念我，不来联句夜煎茶。
水龙吟·从商帅国器猎同裕之赋
作者：王渥
朝代：金

短衣匹马清秋，惯曾射虎南山下。西风白水，石鲸鳞甲，山川图画。千古神州，一时胜事，宾僚儒雅。快长堤万弩，平冈千骑，波涛卷、鱼龙夜。落日孤城鼓角，笑归来、长围初罢。风云惨澹，貔貅得意，旌旗閒暇。万里天河，更须一洗，中原兵马。看鞬櫜呜咽，咸阳道左，拜西还驾。
游蓝田
作者：王渥
朝代：金

甲申之秋月建戍，我行商岭正落木。山英似与行子期，拨雾披云到山腹。古潭千丈照锦峰，下有蛰龙上栖鹄。高风吹雪已多时，熊耳双尖寒欲缩。新乘一水出龙涡，惊见千峰遮木槲。南山秀拔北山雄，剑戟森然对群玉。崎岖直过蓝田西，始见商山真面目。悟真峡口忽中断，天末修眉画浓绿。此峡何年得此名，曾有金仙搆华屋。西岩石室悬细水，万斛琼珠输辋谷。行人尚说有七盘，瘦马已愁疲百曲。风门放眼望秦川，扰扰更嗟尘界局。去年游骑渡葭芦，万里横行如鬼速。灞陵原下马饮血，太华峰头虎择肉。今年九月未防秋，始见登场有新谷。一鞭莫指古招提，疏雨有情留客宿。主人闻客喜相接，尊酒笑谈如昔夙。蹇予懒散本真性，临水登山此生足。一行作吏志益违，十载从军双鬓秃。官家后日铸五兵，便拟买牛耕白鹿。
第一山
作者：王渥
朝代：金
体裁：古风

亭耸东南第一山，登临身在白云间。市楼斜日红高下，客艇轻波绿往还。舆地望中成异境，将军阃外亦胡颜。
第一山
作者：王渥
朝代：金

亭聳東南第一山，登臨身在白雲間。
市樓斜日紅高下，客艇輕波綠往還。
輿地望中成異境，將軍閫外亦胡顔。
蒙城县斋
作者：王渥
朝代：金

谷雨连朝没麦场，官粮未入长官忙。阶庭有雨青鞋闹，牢户无人白日长。
被檄再至扬州制司驿亭有题诗讥予和事不成者云来往二年无一事青山也解笑行人因为解嘲
作者：王渥
朝代：金

二年奔走道途间，知被青山笑往还。只向江南南岸老，行人应更笑青山。
送裕之还嵩山
作者：王渥
朝代：金

高怀不受簿书侵，清颍鸥盟欲重寻。老去宦情知我薄，閒来道念见君深。对床夜雨他年梦，满马西风此日心。嵩顶胜游谁得共，仙闻仙驭待知音。
颍亭
作者：王渥
朝代：金

三载西湖阻胜游，颍亭联喜散羁愁。九山西络烟霞去，一水南吞涧壑流。宾主唱酬空翠琰，干戈横绝自沧洲。匆匆匹马从军去，惭愧烟波万里鸥。
餐秀轩
作者：王渥
朝代：金

秋风几日摇霜樾，秋色南山两奇绝。野人窗户终日开，要看千秋秦岭雪。层崖深谷相吐吞，落日白鹿东南奔。野花双塔古兰若，楼观缥缈烟霞昏。玉山生玉人不识，草木四时空好色。辋川旧与蓝桥通，细水至今流石室。一川黄叶长安秋，望望不见令人愁。书生不是济时具，收得閒身成此游。主人开筵留客醉，山雨多情湿征袂。明朝骑马上七盘，回首山家但空翠。
驿口桥看白莲
作者：王渥
朝代：金

阴阴乔木障晴晖，的的冰蕖照碧漪。秋暑困人仍御扇，晚风生竹却添衣。百年蓬鬓关心切，千里莼羹与愿违。杖屦频来约他日，不妨先筑钓鱼矶。
下第
作者：王特起
朝代：金

人间万事等摴蒱，敢谓何人不得卢。胜负到头俱偶尔，狂夫安用绕床呼。
偶作
作者：王特起
朝代：金

人情争胜似争棋，死怕输人一著迟。黑白不分傍袖手，年来吾亦爱吾痴。
华山
作者：王特起
朝代：金

三峰盘地轴，一水落天绅。造化无遗巧，丹青总失真。
喜迁莺
作者：王特起
朝代：金

登山临水。正桂岭瘴开，苹洲风起。玄鹤高翔，苍鹰远击，白鹭欲飞还止。江上层波似练，沙际行人如蚁。目断处，见遥峰簇翠，残霞浮绮。千里。关塞远，雁阵不来，犹把阑干倚。数叠悲笳，一行征旆，城郭几番成毁。白塔前朝陵寝，青嶂故都营垒。念往事，但寒烟满目，愁蝉盈耳。
喜迁莺
作者：王特起
朝代：金
体裁：词

登山临水。正桂岭瘴开，蘋洲风起。玄鹤高翔，苍鹰远击，白鹭欲飞还止。江上层波似练，沙际行人如蚁。目断处，见遥峰簇翠，残霞浮绮。千里。关塞远，雁阵不来，犹把阑干倚。数叠悲笳，一行征旆，城郭几番成毁。白塔前朝陵寝，青嶂故都营垒。念往事，但寒烟满目，愁蝉盈耳。
喜迁莺·别内
作者：王特起
朝代：金

东楼欢宴。记遗簪绮席，题诗纨扇。月枕双欹，云窗同梦，相伴小花深院。旧欢顿成陈迹，翻作一番新怨。素秋晚，听阳关三叠，一尊相饯。留恋。情缱绻。红泪洗妆，雨湿梨花面。雁底关河，马头星月，西去一程程远。但愿此心如旧，天也不违人愿。再相见，把生涯分付，药炉经卷。
喜迁莺·贺人生第三子
作者：王特起
朝代：金

古今三绝。唯郑国三良，汉家三杰。三俊才名，三儒文学，更有三君清节。争似一门三秀，三子三孙奇崛。人总道，赛蜀郡三苏，河东三薛。欢惬。况正是，三月风光，好倾杯三百。子并三贤，孙齐三少，但笃三馀事业。文既三冬足用，名即三元高揭。亲朋庆，看宠加三锡，礼膺三接。
喜迁莺·贺人生第三子
作者：王特起
朝代：金
体裁：词

古今三绝。惟郑国三良，汉家三杰。三俊才名，三儒文学，更有三君清节。争似一门三秀，三子三孙奇崛。人总道，赛蜀郡三苏，河东三薛。欢惬。况正是，三月风光，好倾杯三百。子并三贤，孙齐三少，俱笃三馀事业。文既三冬足用，名即三元高揭。亲朋庆，看宠加三锡，礼膺三接。
喜迁莺·题郝仙女庙壁
作者：王特起
朝代：金

汀洲苹满。记翠笼采采，相将邻媛。苍渚烟生，金支光烂，人在雾绡鲛馆。小鬟顿成云散，罗袜凌波不见。翠鸾远，但清溪如镜，野花留靥。情眷。惊变现。身后神功，丝满吴蚕茧。汉女菱歌，湘妃瑶瑟，香动倚云层殿。彤车载花一色，醉尽碧桃清宴。故山晚，叹流年一笑，人间飞电。
喜迁莺·题郝仙女庙壁
作者：王特起
朝代：金
体裁：词

汀洲蘋满。记翠笼采采，相将邻媛。苍渚烟生，金支光烂，人在雾绡鲛馆。小鬟顿成云散，罗袜凌波不见。翠鸾远，但清溪如镜，野花留靥。情眷。惊变现。身后神功，丝满吴蚕茧。汉女菱歌，湘妃瑶瑟，香动倚云层殿。彤车载花一色，醉尽碧桃清宴。故山晚，叹流年一笑，人间飞电。
挽张代州词
作者：王特起
朝代：金

砥柱堂堂阅溃川，谏书一纸力回天。两朝眷倚传龟玉，五郡欢谣被管弦。茇舍棠阴馀旧绿，夜台松月耿孤圆。行人漫洒碑前泪，谁识颜公是地仙。
梅花引
作者：王特起
朝代：金

山之麓。河之曲。一湾秀色盘虚谷。水溶溶。雨濛濛。有人行李，萧萧落叶中。人家篱落炊烟湿。天外云峰迷淡碧。野云昏。失前村。溪桥路滑，平沙没旧痕。丹枫下。潇湘夜。横披省见王维画。画无声。惨经营。何如幻我，清寒此道行。马头风急催行色。疑是山灵嫌俗客。钓鱼矶。绿蓑衣。有人坐弄，沧浪犹未归。
梅花引·中州乐府
作者：王特起
朝代：金

山之麓。河之曲。一湾秀色盘虚谷。水溶溶。雨ㄨㄨ。有人行李，萧萧落叶中。人家篱落炊烟湿。天外云峰迷淡碧。野云昏。失前村。溪桥路滑，平沙没旧痕。丹枫下。潇湘夜。横披省见王维画。书无声。惨经营。何如幻我，清寒此道行。马头风急催行色。疑是山灵嫌俗客。钓鱼矶。绿蓑衣。有人坐弄，沧浪犹未归。
梅花引·其一
作者：王特起
朝代：金

山之麓。河之曲。一湾秀色盘虚谷。水溶溶。雨濛濛。有人行李，萧萧落叶中。人家篱落炊烟湿。天外云峰迷淡碧。野云昏。失前村。溪桥路滑，平沙没旧痕。
梅花引·其二
作者：王特起
朝代：金

丹枫下。潇湘夜。横披省见王维画。画无声。惨经营。何如幻我，清寒此道行。马头风急催行色。疑是山灵嫌俗客。钓鱼矶。绿蓑衣。有人坐弄，沧浪犹未归。
沁源山中
作者：王特起
朝代：金

野夫不识武城宰，问之无言色微改。但说今年秋雨多，黄芪满谷无人采。踏遍西城锦石盘，莫投佛屋解征鞍。隔林依约见灯火，山谷人家初夜寒。
漫作
作者：王特起
朝代：金

有时幽鸟话心事，无限秋虫誇口才。北阙上书吾老矣，东篱把菊思悠哉。竹林留得巨源在，莲社招入渊明来。不然馀子败人意，怀抱耿耿胡为开。
绝句二首
作者：王特起
朝代：金

山势奔腾如逸马，水流委曲似惊蛇。溪灵不欲露天巧，眼力未到云先遮。鸟语留春春巳回，落花随意卧苍苔。清明寒食因循过，萱草蔷薇次第开。
绝句二首·其一
作者：王特起
朝代：金

山势奔腾如逸马，水流委曲似惊蛇。溪灵不欲露天巧，眼力未到云先遮。
绝句二首·其二
作者：王特起
朝代：金

鸟语留春春巳回，落花随意卧苍苔。清明寒食因循过，萱草蔷薇次第开。
王元仲海岳楼同诸公赋
作者：王珦
朝代：金

十二朱栏倚半空，元龙高卧定谁雄。檐楹翠湿蓬山雨，枕簟凉生弱水风。物色横陈诗卷里，云涛飞动酒杯中。谪仙会有骑鲸便，八极神游路可通。
元夜雪
作者：王琢
朝代：金

宝灯楼阁澹连云，转盼俄惊糁玉尘。游伎行歌俱失意，蔬畦麦垄自知春。良宵不肯平平过，造物应誇着着新。独有中天端正月，一尊梅影属閒人。
同漕使赵中宪对雪
作者：王琢
朝代：金

投隙穿窗苦见侵，向无湘酎若为禁。花多不入贫家眼，岁好方知造物心。跃马共思追兔迹，抱戈谁与置羊斟。新诗与雪争奇峭，拥褐空斋得细吟。
和张仲宗雪诗不用体物诸字
作者：王琢
朝代：金

天人应卜岁，出此当佳占。无巧穿幽隙，堆寒压短檐。閒门谁拥彗，醉馆自开帘。比兴非无物，诗人正避嫌。
癸酉岁大热
作者：王琢
朝代：金

似动不动云蒸空，欲雨未雨天无风。时时日脚蹴云破，一射万土红炉中。纤絺挂体剧重铠，大屋仅可为樊笼。积冰为丘坐自溃，轻箑况得微凉通。山林亦闻有暍死，城市偪侧宜无容。吾生于热亦屡度，此热尽可并前镕。虽然一气播常令，顿作骇异疑非公。曾闻天南有祝融，出入毒雾骑双龙。自从鼎去昧神怪，无乃煽处行心胸。手摇斗柄酌炎海，力逐熛怒乘离宫。喜为郁蒸怒为火，流烁金石乾河洪。炽昌自欲弄朱夏，骄蹇未肯官炎农。霞烟灼灼燥昏晓，鸟兽喘喘茫西东。此而不制满三伏，遂恐百物随枯蓬。太白之兵攒万锋，银河之浪滔无穷，可洗虐焰夷奸凶。我欲呼愬烦神功，耽耽九虎天关重。
辛未九月二十一日雪
作者：王琢
朝代：金

几日西郊雾，连宵北牖风。菊花犹汎酒，雪片忽填空。草树秋容失，河关晓气濛。听初疑落叶，仰不辨高鸿。烂漫三冬意，凭凌百圃功。披裘赴鸡黍，埽径惜篱丛。岂料玄英巧，来争白帝雄。剪裁浑草草，飞舞太匆匆。秪作干时令，非关兆岁丰。冬雷怪相似，春雹冷应同。安得蛟龙蛰，何由翳霭通。日华升赤壁，天色湛青铜。尚有登临兴，宁无赋咏工。烟霞狂醉啸，一发醉颜红。
雨夕感寓
作者：王琢
朝代：金

漠漠初灯后，森森细点飘。繁声入遥夜，冷簟恍秋宵。起欲吟相和，吁无客可招。何曾洗兵马，但觉漏薪荛。雷电初无预，炎蒸遂不骄。泻檐锵未歇，欹枕兀无聊。涧已山输潦，堤应水没桥。长林倦今夕，孤鸟撼惊条。似我缠忧戚，因贫堕寂寥。避人犹虺蜴，择宿等鹪鹩。共世难曹祢，无才匹管萧。苦心还自笑，末俗本多嚣。未老愁摧鬓，长饥带剩腰。床寒少陵被，饮陋子渊瓢。射策初游汉，潜山敢傲尧。盐车竟垂耳，风鹢忌干霄。一室元空埽，千钟岂易要。芳兰逼憔悴，尺鴳失逍遥。字对诸生识，诗烦众手雕。搜求劳肾胃，戛击谢咸韶。旧弄新弦掩，穷途拙目摇。争为壮夫篆，只使古风浇。血指甘时巧，包羞怆道消。优游能卒岁，三四尽论朝。故幔幽霖透，长檠暗烬挑。不辞墙出菌，傥见谷抽苗。餍饫贪夫腹，翻腾乐岁谣。晴楼交燕雀，凉树沸蝉蜩。坐快虹蜺出，忧无萍梗漂。浩歌弥激烈，兴在海门潮。
游太宁寺
作者：王璹
朝代：金

西山踏破万层青，与客携壶上太宁。泉石有情容避俗，轩裳无术可逃形。云萦屋角僧禅静，露下松梢鹤梦醒。明日却寻尘镜去，晓猿啼月若为听。
谒狄武襄祠
作者：王璹
朝代：金
体裁：五言排律

杰士西河秀，英雄挺伟姿。奋身甘卫国，弭节愿匡时。妙略风云会，威名草木知。功高慑南服，计重破西陲。定乱劳三箭，平戎在一麾。势倾铜柱远，声振玉关奇。颇牧才何济，孙吴誉并驰。朝廷分重寄，将相赖兼资。豹略多全胜，鹰扬屡捷师。雍容敦礼乐，谈笑屈华夷。褒锡酬车服，勋劳著鼎彝。云台仰冠剑，麟阁俨形仪。锦里家犹在，兰陵冢不隳。风号坟上木，苔渍庙前碑。过客烦诗句，乡人奉酒卮。汾阳遗美迹，千古话芳规。
烟霞洞
作者：王真人
朝代：金
体裁：七言律诗

古洞无门掩碧砂，四山空翠锁烟霞。天开玉树三清府，池涌金莲七子家。阐教客来传道法，游仙人去换年华。可怜此地今谁管，春煖桃夭自发花。
寿王学士秋涧七十
作者：王磐
朝代：金
体裁：七言律诗

早岁声华便轶群，学优不辍向来勤。两宫垂顾逢千载，三世读书萃一门。兰省柏台留谠论，玉堂金马焕雄文。平头七十无多贺，会见诸孙子又孙。
尧帝庙
作者：王磐
朝代：金
体裁：古风

上古元气淳以腴，群圣既出如传胪。高辛登天帝挚痡，爰有真人起参墟。黄收纯衣握帝符，马如白练彤云车。璇玑玉衡拟天枢，七政循轨万物舒。耕田凿井人自娱，帝力于我何有诸。千秋万古仰范模，皎如白日临天衢。川流山峙雨露濡，圣人德泽何时枯。□□汉北声教俱，矧兹河汾其故都。邦人誇耀荣乡闾，遗庙世守无代无。迁新去故奠神居，道人精诚与神孚。觚棱金碧凌空虚，采椽土阶与古殊。岁时香火喧笙竽，神兮归来驻銮舆，祐我圣祚窥皇图。
嵇侍中庙
作者：王磐
朝代：金
体裁：七言律诗

十载家艰恨未消，又持手版仕昏朝。已知定乱功难就，犹幸临危节可要。忠血数班沾藻火，英名千古迫云霄。一杯欲酹祠前土，野鹤昂藏未易招。
巨源相过话旧有感
作者：王磐
朝代：金
体裁：古风

中统三年春二月，变起青齐带吴越。鲸鲵转侧海波翻，城郭横尸野流血。我时辛苦贼中来，兵尘模糊眼不开。妻孥弃捐豺虎口，飞蓬飘转无根荄。天寒日暮齐河县，破驿荒凉绝烟爨。骑行驿马钝如蛙，官吏散地无处唤。与君此地忽相逢，行台郎中气势雄。悯我白头遭丧乱，壮我临难全孤忠。急呼驿吏具鞍马，使我厄路还亨通。明晨相随济南去，出入条侯营垒中。死生契阔不相弃，起居饮食常与同。标山华注日在眼，绵历春草及秋风。四郊斫木桑柘尽，泺源饮马波涛空。凶渠腰领膏野草，始见齐鲁收烟烽。巨源巨源君且坐，我欲高歌君可和。往事回头十五年，犹想离魂招楚些。身逢播越百忧缠，生不成名空老大。我依破砚窃恩荣，君佐雄藩收最课。流萍暂聚不多时，且喜相看颜一破。我衰无力访君难，愿君得暇频相过。
扁鹊墓
作者：王磐
朝代：金
体裁：古风

昔为社长时，方投未可录。一遇长桑君，古今皆叹服。天地为至仁，既死不能复。先生妙药石，起死效何速。日月为至明，覆盆不能烛。先生具正眼，豪釐窥肺腑。谁知造物者，祸福相倚伏。平生活人手，反受庸医辱。千年庙前水，犹学上池绿。再拜乞一杯，洗我胸中俗。
昆阳怀古
作者：王磐
朝代：金
体裁：古风

行役宛叶间，路入昆阳城。滍水抱城左，荡漾东南溟。川源入四顾，盘互多冈陵。城颓削悬崖，草深恶鸱鸣。嗟尔一抔土，当此百万兵。莽图十九年，聚此天为坑。王者况不死，千骑惊龙腾。汉业兆丰沛，赤符此中兴。创复两不易，山川贲雄名。东南遥相望，盘盘两神京。千年事云散，草木含威灵。野人无所知，城边事春耕。扶犁上废垒，陇亩纵复横。只应怀古士，千古怆馀情。
游黄华山
作者：王磐
朝代：金
体裁：古风

林虑著太行，峰峦一都会。晴岚照郛郭，朝日炫金翠。盘盘黄华山，高秀众峰内。万仞青芙蓉，屹立见根蒂。有泉不知源，滂沛落云际。初疑玉虹垂，兼讶银河溃。翻翻雪练飞，汹汹风雷沸。前年会一游，披览恨未细。今兹重经过，适与佳客萃。坐分石上苔，行并林间辔。缅怀雪溪老，远出辽海外。飞声入中华，遂占此山丽。吾家墨灶峰，卑小众所易。婆娑百本松，龙蛇护清閟。烟雨一窗书，作我幽栖地。会看此名山，永无黄华配。江山无大小，玩赏因人贵。嗟我复何人，题诗聊自戏。
百门泉二首·其一
作者：王磐
朝代：金
体裁：七言绝句

济南七十二名泉，散出坡陀百里川。未似共城祠下水，千窝并出画楼前。
百门泉二首·其二
作者：王磐
朝代：金
体裁：七言绝句

半空风雨山头树，十顷玻瓈水底天。孤客南来无著处，相宜只有百门泉。
羑里城文王庙
作者：王磐
朝代：金
体裁：古风

羑水浅且清，羑里馀荒城。文王德如日，曾此夷其明。陕树憩召伯，箕山栖许生。后人起敬爱，木石含芳荣。嗟尔一抔土，耕犁未全平。千秋不磨洗，永被囚圣名。我行荡阴道，过之为停征。念昔有殷季，虐主方狂酲。铦锋戮贤圣，若刈寸草茎。左啖鄂侯脯，右啜鬼侯羹。兹时无羑里，何以纾淫刑。羑里深杳杳，羑城高亭亭。君王在缧绁，不异南面听。淑气发神虑，淳和助心灵。演开伏羲画，剖出天地精。一时虽冥昧，万古垂日星。若无羑里拘，易经何由成。易经在所重，羑里那可轻！
送尚书柴庄卿出使安南
作者：王磐
朝代：金
体裁：古风

单车奉使柴尚书，龙潭虎穴坦如途。丹青明著使外国，不减汉朝张与苏。共山李生有志谋，乐执鞭弭同驰驱。但愿皇恩弥宇宙，不须珍异输天都。
题三陪图
作者：王磐
朝代：金
体裁：七言绝句

寺主善为无米饭，病人要吃没钱针。皇都诗老多才思，收拾酸寒入笑林。
𡶵峪山
作者：王磐
朝代：金
体裁：古风

昨日游黄华，抵暮方言还。今晨到𡶵峪，驱马五松边。未移金门日，还指元康烟。山中富清境，不暇相周旋。大似山阴客，望门却回船。空怀上方寺，矫首浮云颠。瀑布落晴雪，金灯开夜莲。何当重经过，岩下细留连。
奉使江左读同官萧显之西湖行记因题其后
作者：王竞
朝代：金

云烟浓淡费临摹，行记看来即画图。云梦不妨吞八九，笔头滴水了西湖。
江天秋晚图
作者：王绘
朝代：金

万顷波间踏浪儿，潇湘秋晚趁归时。四山红叶风声健，散入侬家欸乃词。
乌子秀自左司员外郎左迁上京幕官
作者：王翛
朝代：金

楚山白玉点蝇头，正坐胸中有九流。同部吏郎皆五马，不知山鬼解揶揄。
九月七日饮
作者：王良臣
朝代：金

紫霞零落带孤禽，平楚苍苍秋意深。月过初三半梳玉，菊迎重九满篱金。天怜病骨商量暖，云促归程计会阴。风雁飞来更潇洒，一枝芦雪印波心。
息轩
作者：王良臣
朝代：金

乾没皇皇西复东，不知假息祸机中。黄金一旦随胠箧，腐骨千年付攓蓬。世味甜于刀上蜜，人心苦似蓼中虫。一庵松雪双明底，笑杀西山槁项翁。
旬休饮
作者：王良臣
朝代：金

袅袅东风雪外还，又催春色动溪山。百年莫作千年调，十日须谋一日閒。千丈归心诗卷里，一襟豪气酒杯间。醉鞭约住黄昏月，马首低悬玉半环。
杂诗三首
作者：王良臣
朝代：金

道人知我爱禅房，净埽阶前紫石床。软饱三杯风味好，脱巾和月卧昏黄。老子平生酷爱閒，天教行处得禅关。粥鱼敲落檐头月，犹在梅花醉梦间。残阳收拾弟兄行，拣得机心不到卿。安置小奴今夜梦，芦花风细月如霜。
杂诗三首·其一
作者：王良臣
朝代：金

道人知我爱禅房，净埽阶前紫石床。软饱三杯风味好，脱巾和月卧昏黄。
杂诗三首·其三
作者：王良臣
朝代：金

残阳收拾弟兄行，拣得机心不到卿。安置小奴今夜梦，芦花风细月如霜。
杂诗三首·其二
作者：王良臣
朝代：金

老子平生酷爱閒，天教行处得禅关。粥鱼敲落檐头月，犹在梅花醉梦间。
汴堤怀古
作者：王良臣
朝代：金

迷仙楼观郁连空，一日都归鬼唾中。奢则兆亡天听迩，去而不返水声东。锁烟弱柳愁蛾绿，阁雨幽花泪脸红。总为锦帆归不得，至今啼鸟怨东风。
牧牛图
作者：王良臣
朝代：金

三摩不受一尘侵，本分功夫日念深。杖屦得回游子脚，葛藤灰尽老㜑心。颠狂不作风头絮，出入谁伤井底金。回首人牛在何许，一江明月夜沈沈。
牧牛图
作者：王良臣
朝代：金
体裁：七言律诗

三摩不受一尘侵，本分功夫日念深。杖屦得回游子脚，葛藤灰尽老婆心。颠狂不作风头絮，出入谁伤井底金。回首人牛在何许，一江明月夜沈沈。
狸奴画轴
作者：王良臣
朝代：金

三生白老与乌员，又现吴生小笔前。乞与黄家禳鼠祸，莫教虚费买鱼钱。
绝句
作者：王良臣
朝代：金
体裁：七言绝句

流转年光桥下水，翻腾时态岭头云。溪翁道号奇聋子，除却松风百不闻。
送任李二生赴举
作者：王良臣
朝代：金

尘涩鳌钩公子恨，风吹马耳谪仙愁。皇天老眼成人晚，今日男儿得志秋。官样文章堆笔底，世情风色候江头。主司不是冬烘物，五色迷人莫浪忧。
再致故园述怀五绝
作者：王若虚
朝代：金

日日天涯恨不归，归来老泪更沾衣。伤心何啻辽东鹤，不独人非物亦非。荒陂依约认田园，松菊存亡不必论。我自无心更怀土，不妨犹有未招魂。山杏溪桃化棘蓁，舞台歌馆堕灰尘。春来底事堪行处，门外流莺枉唤人。回思梦里繁华事，幸及当年乐此身。闲立斜阳看儿戏，怜渠虚作太平人。艰危尝尽鬓成丝，转觉繁华不可期。几度哀歌仰天问，何如还我未生时。
再致故园述怀五绝·其一
作者：王若虚
朝代：金

日日天涯恨不归，归来老泪更沾衣。伤心何啻辽东鹤，不独人非物亦非。
再致故园述怀五绝·其三
作者：王若虚
朝代：金

山杏溪桃化棘蓁，舞台歌馆堕灰尘。春来底事堪行处，门外流莺枉唤人。
再致故园述怀五绝·其二
作者：王若虚
朝代：金

荒陂依约认田园，松菊存亡不必论。我自无心更怀土，不妨犹有未招魂。
再致故园述怀五绝·其五
作者：王若虚
朝代：金

艰危尝尽鬓成丝，转觉繁华不可期。几度哀歌仰天问，何如还我未生时。
再致故园述怀五绝·其四
作者：王若虚
朝代：金

回思梦里繁华事，幸及当年乐此身。闲立斜阳看儿戏，怜渠虚作太平人。
别家
作者：王若虚
朝代：金

到了身安是本图，何须身外觅浮虚。谁能置我无饥地，却把微官乞与渠。
复寄
作者：王若虚
朝代：金

志大言高与世违，拂衣真作竹林归。黄尘道口风波恶，未必先生自处非。自笑趋尘自强颜，食谋未免敢言闲。紫芝果可充饥腹，从子玉屏岩石间。
复寄·其一
作者：王若虚
朝代：金

志大言高与世违，拂衣真作竹林归。黄尘道口风波恶，未必先生自处非。
复寄·其二
作者：王若虚
朝代：金

自笑趋尘自强颜，食谋未免敢言闲。紫芝果可充饥腹，从子玉屏岩石间。
失子
作者：王若虚
朝代：金

妍妍掌中儿，舍我一何遽。其来谁使之，而复奄然去。平生三举子，随灭如朝露。顾我能无悲，其如天有数。自从学道来，众苦颇易度。有后固所期，诚无亦何惧。人生得清安，政以累轻故。婚娶眼前劳，记遗身后虑。百年曾几何，为此雏稚误。顾语长号妻，此理亦应谕。
宫女围棋图
作者：王若虚
朝代：金

尽日羊车不见过，春来雨露向谁多。争机决胜元无事，永日消磨不柰何。
山谷于诗每与东坡相抗门人亲党遂谓过之而今之作者亦多以为然予尝戏作四绝云
作者：王若虚
朝代：金

骏步由来不可追，污流馀子费奔驰。谁言直待南迁后，始是江西不幸时。信手拈来世巳惊，三江滚滚笔头倾。莫将险语誇勍敌，公自无劳与若争。戏论谁知是至公，蝤蛑信美恐生风。夺胎换骨何多样，都在先生一笑中。文章自得方为贵，衣钵相传岂是真。巳觉祖师低一著，纷纷法嗣复何人。
山谷于诗每与东坡相抗门人亲党遂谓过之而今之作者亦多以为然予尝戏作四绝云·其一
作者：王若虚
朝代：金

骏步由来不可追，污流馀子费奔驰。谁言直待南迁后，始是江西不幸时。
山谷于诗每与东坡相抗门人亲党遂谓过之而今之作者亦多以为然予尝戏作四绝云·其三
作者：王若虚
朝代：金

戏论谁知是至公，蝤蛑信美恐生风。夺胎换骨何多样，都在先生一笑中。
山谷于诗每与东坡相抗门人亲党遂谓过之而今之作者亦多以为然予尝戏作四绝云·其二
作者：王若虚
朝代：金

信手拈来世巳惊，三江滚滚笔头倾。莫将险语誇勍敌，公自无劳与若争。
山谷于诗每与东坡相抗门人亲党遂谓过之而今之作者亦多以为然予尝戏作四绝云·其四
作者：王若虚
朝代：金

文章自得方为贵，衣钵相传岂是真。巳觉祖师低一著，纷纷法嗣复何人。
忆之纯
作者：王若虚
朝代：金

幼岁无真契，中年得伟人。倾怀当一面，投分许终身。灯火谈玄夜，莺花逐胜春。何时重一笑，胸次欲生尘。面目三年隔，音书万里遥。宦途俱蹭蹬，日事各萧条。志大谋常拙，身孤道易消。本无当世用，隐处会相招。俊气轻天下，高情到古人。衔杯曼卿放，下笔老坡神。时论谁优劣，人材自屈伸。穷愁须理遣，不必泪沾巾。
忆之纯·其一
作者：王若虚
朝代：金

幼岁无真契，中年得伟人。倾怀当一面，投分许终身。灯火谈玄夜，莺花逐胜春。何时重一笑，胸次欲生尘。
忆之纯·其三
作者：王若虚
朝代：金

俊气轻天下，高情到古人。衔杯曼卿放，下笔老坡神。时论谁优劣，人材自屈伸。穷愁须理遣，不必泪沾巾。
忆之纯·其二
作者：王若虚
朝代：金

面目三年隔，音书万里遥。宦途俱蹭蹬，日事各萧条。志大谋常拙，身孤道易消。本无当世用，隐处会相招。
感怀
作者：王若虚
朝代：金

枉却全家仰此身，书生那是治生人。百忧耿耿填胸臆，强作欢颜慰老亲。
感秋
作者：王若虚
朝代：金

西风撼庭柯，疏叶鸣策策。天地一萧条，羁怀亦岑寂。青春恍如昨，转盻年半百。自从长大来，转觉日月迫。功名非所慕，老大不足恤。怛然感时心，自亦不能释。清晨梳短发，巳见数茎白。刀镊虽可施，殆似儿子剧。此身委蜕耳，毁弃无足惜。况于毛发閒，而乃强脩饰。青青如陆展，星星行复出。毕竟白满头，复将何所摘。
慵夫自号
作者：王若虚
朝代：金

身世飘然一瞬间，更将辛苦送朱颜。时人莫笑慵夫拙，差比时人得少闲。
摅愤
作者：王若虚
朝代：金

非存骄謇心，非徼正直誉。浩然方寸閒，自有太高处。平生少偕合，举足逢怨怒。礼义初不愆，谤讪亦奚顾。孔子自知命，桓魋非所惧。孟轲本不逢，岂为臧氏沮。天命有穷达，人情私好恶。以此常泰然，不作身外虑。
王子端云近来徒觉无佳思纵有诗成似乐天其小乐天甚矣予亦尝和为四绝
作者：王若虚
朝代：金

功夫费尽漫穷年，病入膏肓不可镌。寄语雪溪王处士，恐君犹是管窥天。东涂西抹斗新妍，时世梳妆亦可怜。人物世衰如鼠尾，后生未可议前贤。妙理宜人入肺肝，麻姑搔痒岂胜便。世閒笔墨成何事，此老胸中具一天。百斛明珠一一圆，丝毫无恨彻中边。从渠屡受群儿谤，不害三光万古悬。
王子端云近来徒觉无佳思纵有诗成似乐天其小乐天甚矣予亦尝和为四绝·其一
作者：王若虚
朝代：金
体裁：七言绝句

功夫费尽漫穷年，病入膏肓不可镌。寄语雪溪王处士，恐君犹是管窥天。
王子端云近来徒觉无佳思纵有诗成似乐天其小乐天甚矣予亦尝和为四绝·其三
作者：王若虚
朝代：金

妙理宜人入肺肝，麻姑搔痒岂胜便。世閒笔墨成何事，此老胸中具一天。
王子端云近来徒觉无佳思纵有诗成似乐天其小乐天甚矣予亦尝和为四绝·其二
作者：王若虚
朝代：金

东涂西抹斗新妍，时世梳妆亦可怜。人物世衰如鼠尾，后生未可议前贤。
王子端云近来徒觉无佳思纵有诗成似乐天其小乐天甚矣予亦尝和为四绝·其四
作者：王若虚
朝代：金

百斛明珠一一圆，丝毫无恨彻中边。从渠屡受群儿谤，不害三光万古悬。
生日自祝
作者：王若虚
朝代：金

空囊无一钱，羸躯兼百疾。况味何萧条，生意浑欲失。清晨问喧呼，亲旧作生日。我初未免俗，随分略脩饰。举觞聊自祝，醉语尽情实。神仙恐无从，富贵安可必。脩短卒同归，何足喜与戚。一祈粗康强，二愿早闲适。衣食无大望，但要了晨夕。万事不我撄，一心常自得。优游终吾身，志愿从此毕。
病中
作者：王若虚
朝代：金

学道今何得，谋生久不成。蓝衫几弃物，绛帐亦虚名。事拙应天意，交疏即世情。烦忧时自解，感触又还生。郁郁穷愁意，营营久病身。诗情浑欲减，药物但相亲。未得驱穷鬼，终须问大钧。三时劳慰抚，甚愧故人真。
病中·其一
作者：王若虚
朝代：金

学道今何得，谋生久不成。蓝衫几弃物，绛帐亦虚名。事拙应天意，交疏即世情。烦忧时自解，感触又还生。
病中·其二
作者：王若虚
朝代：金

郁郁穷愁意，营营久病身。诗情浑欲减，药物但相亲。未得驱穷鬼，终须问大钧。三时劳慰抚，甚愧故人真。
白发叹
作者：王若虚
朝代：金

清晨梳短发，巳见数茎白。妻拿惊且吁，谓我应速摘。我时笑而荅，区区亦何必。此身终委形，毁弃无足惜。况尔毛发閒，乃欲强修饰。毕竟满头时，复将安所择。
缑山庙
作者：王若虚
朝代：金
体裁：七言绝句

缑山突兀上空虚，古柏森森几万株。一自吹笙仙去后，乘鸾曾返故乡无。
自笑
作者：王若虚
朝代：金

酒得数杯还巳足，诗过两韵不能神。何须豪逸攀时杰，我自世间随分人。
荅郑州辨禅师见戏代高防禦
作者：王若虚
朝代：金

酒肆淫房即道场，一时作戏亦何妨。吾师自堕泥犁狱，更笑春风柳絮狂。
西城赏莲呈晦之
作者：王若虚
朝代：金

旧赏回头已隔年，高花又见出新妍。偶成浊酒狂歌会，恰又斜风细雨天。乐事适来偏有兴，闲身当得分无缘。作诗莫怪多誇语，差比放翁先著鞭。
贫士叹
作者：王若虚
朝代：金

甑生尘，瓶乏粟，北风萧萧吹破屋。入门两眼何悲凉，稚子低目老妻哭。世无鲁子敬、蔡明远之真丈夫，故应饿死填沟谷。苍天生我亦何意，盖世功名实不足。试将短剌谒朱门，甲第纷纷厌梁肉。
赠王士衡
作者：王若虚
朝代：金

王生非狂者，乃以善哭称。每至欲悲时，不閒醉与醒。音词初恻怆，涕泗随纵横。问之无所言，坐客笑且惊。王生不暇恤，若出诸其诚。嗟我与生友，此意犹未明。丝染动墨悲，麟亡伤孔情。韩哀峻岭陟，阮感穷途行。涕流贾太傅，音抗唐衢生。古来哭者多，其哭非吾名。生其偶然欤，何苦摧神形。如其果有为，为尔同发声。
赵内翰求城南访道图诗辞不获巳乃作绝句以戏复为解之云
作者：王若虚
朝代：金

得道由来不必劳，痴儿舍父漫逋逃。闲闲老子还多事，时向伽蓝打一遭。竹木萧森荫绿苔，幽襟自爱北轩开。主人无说吾何问，乘兴而来兴尽回。
赵内翰求城南访道图诗辞不获巳乃作绝句以戏复为解之云·其一
作者：王若虚
朝代：金

得道由来不必劳，痴儿舍父漫逋逃。闲闲老子还多事，时向伽蓝打一遭。
赵内翰求城南访道图诗辞不获巳乃作绝句以戏复为解之云·其二
作者：王若虚
朝代：金

竹木萧森荫绿苔，幽襟自爱北轩开。主人无说吾何问，乘兴而来兴尽回。
题渊明归去来图
作者：王若虚
朝代：金

靖节迷途尚尔赊，苦将觉悟向人誇。此心若识真归处，岂必田园始是家。孤云出岫暮鸿飞，去住悠然两不疑。我自欲归归便了，何须更说世相遗。抛却微官百自由，应无一事挂心头。销忧更借琴书力，借问先生有底忧。得时草木竞欣荣，颇为行休惜此生。乘此乐天知浪语，看君于世未忘情。名利醉心浓似酒，贪夫衮衮死红尘。折腰不乐翻回去，此老犹为千载人。
题渊明归去来图·其一
作者：王若虚
朝代：金

靖节迷途尚尔赊，苦将觉悟向人誇。此心若识真归处，岂必田园始是家。
题渊明归去来图·其三
作者：王若虚
朝代：金

抛却微官百自由，应无一事挂心头。销忧更借琴书力，借问先生有底忧。
题渊明归去来图·其二
作者：王若虚
朝代：金

孤云出岫暮鸿飞，去住悠然两不疑。我自欲归归便了，何须更说世相遗。
题渊明归去来图·其五
作者：王若虚
朝代：金

名利醉心浓似酒，贪夫衮衮死红尘。折腰不乐翻回去，此老犹为千载人。
题渊明归去来图·其四
作者：王若虚
朝代：金

得时草木竞欣荣，颇为行休惜此生。乘此乐天知浪语，看君于世未忘情。
过太原赠高天益
作者：王遵古
朝代：金

辽海渺千里，风尘今二毛。心能如笔正，官不称才高。筦库非君事，山林必我曹。相期老乡国，拂石弄云璈。
伤别曲
作者：王郁
朝代：金

兰皋飞暗尘，征车纡去辙。长安虽咫尺，回首繁华歇。故人亭下酒，蛾眉眼中血。平生慷慨肠，忽作柔丝结。传闻紫塞傍，秋烽下危堞。班超未投笔，来瑱空嚼铁。谁能金闺中，坐眷娟娟月。
古别离
作者：王郁
朝代：金

山腰露蕙含天泪，江林枫叶秋容醉。夫君八月雁门行，碎霜冷印白龙辔。忆君挑妾初鸣琴，琴中已有白头吟。朝朝暮暮当时事，言之秪足伤人心。君不见湘妃二女哭舜时，烟筠青玉红珠滋。苍梧人去百想绝，忍教今日生离别。生离别，情偏重。不及双飞南浦云，落红寂寂春闺梦。
寄远吟
作者：王郁
朝代：金

一封征人书，秋帆潇湘岸。当君高楼醉，忆妾空闺叹。
折杨柳
作者：王郁
朝代：金

长安二月多绿杨，远信未到龙庭旁。佳人中夜抱影坐，风窗泠泠愁思长。青天无云一镜洁，万户千门音响绝。何人横笛在高楼，玉龙叫彻春江月。
拟古别离
作者：王郁
朝代：金
体裁：句

黄鹤楼高云不飞，鹦鹉洲寒星已曙。
春日行
作者：王郁
朝代：金

春日飞，春野寂，红朋碧友元胎湿。东风著意寒食时，游丝粘人困无力。小铃犊车宴堤沙，凤箫惊落琼英花。荒坟颓颓啼夕鸦，草荒月黑鬼思家。
楚妃怨
作者：王郁
朝代：金

凉风绕树秋，长河络天碧。深宫悄无人，月暗莎鸡泣。
游子吟
作者：王郁
朝代：金

短日空裴回，流云自来去。茫茫晓野客衣单，白露无声落秋树。
秋夜长
作者：王郁
朝代：金

秋风袅袅吹庭树，伤心一叶随风去。叶随风去何所之，似我年年困羁旅。神蟉纡屈泥中蟠，青云未到谁汝怜。愁来不寐起视夜，斗柄斜指西南天。
长安少年行
作者：王郁
朝代：金

新月平康金步莲，青云戚里玉连钱。谁家年少秋风里，梁甫吟成抱剑眠。
阳关曲
作者：王郁
朝代：金

城东车马已促装，城西江水青茫茫。绿杨陌上一杯酒，离愁惨淡春无光。秦楼花映晴烟直，谁家少妇当门立。金鞭入手紫燕嘶，回首飞云晚山碧。
阳翟赠李司户国瑞
作者：王郁
朝代：金

洛阳赏尽牡丹春，寂寞钧台对夕曛。手折幽兰赠行子，多情惟有李参军。
饮密国公诸子家
作者：王郁
朝代：金

宣平坊里榆林巷，便是临淄公子家。寂莫画堂豪贵少，时容词客醉琵琶。
寄答刘京叔
作者：王革
朝代：金

十年相望惜睽违，惊见兰章堕客扉。郑子已闻耕有谷，荣公谁念老无衣。水浮落日流无尽，山碍行云断不飞。千古神州亦吾土，几时同采北山薇。
至盱眙
作者：王鹗
朝代：金
体裁：七言绝句

盱眙山色势巍然，淮泗波光接远天。好景画图收不得，都将胜事付吟篇。
观音阁
作者：玫璨章
朝代：金

壮心期不负今游，大士相招到上头。仙境岂容人久坐，非因崄巘不能留。
书怀
作者：珠赫邃
朝代：金
体裁：七言律诗

关东客子去迟迟，飘泊炎荒两鬓丝。三楚楼台淹此日，五陵裘马想当时。春风草长淮阳路，落日云埋汉帝祠。回首故乡何处是，北山天际绿参差。
寄刘祁京师
作者：珠赫邃
朝代：金
体裁：七言律诗

西湖风景昔同游，醉上兰舟泛碧流。杨柳风生潮水阔，芙蓉烟尽野塘幽。花边落日明金勒，云里清歌绕画楼。今夜相思满城月，梁台楚水两悠悠。
睢阳道中
作者：珠赫邃
朝代：金
体裁：七言律诗

又渡溵江二月时，淮阳东下思依依。丘园寂寞生春草，城阙荒凉对落晖。去国十年初避乱，投荒万里正思归。临岐却羡春来雁，乱逐东风向北飞。
宴会成趣园诗
作者：田时秀
朝代：金
体裁：古风

渊明昭旷人，韵高难适俗。折腰肯为五斗米，三径归来理松竹。千年何人为赏音，伯鸾之孙怀古心。幽园日涉自成趣，手植佳木成清阴。问公是中有何好，杖履婆娑不知老。凉风月夕竹自笑，轻云春书花相恼。鸿飞冥冥无弋网，万事不理醉醇酿。忘机便是葛天民，高情真到羲皇上。人生古今贵适意，两公解作一生事。君不见平泉树石名九州，主人万里著穷愁。
宿万安寺
作者：田特秀
朝代：金

长途鞍马倦黄尘，喜见空岩万叠云。漫漫野烟迷去鸟，萧萧林叶带残曛。苔封老桧龙鳞起，石碍流泉燕尾分。夜敞松窗耿无寐，一庭萝影月纷纷。
乱后登凌云台
作者：田紫芝
朝代：金

愁思纷纷不易裁，凌云台上独裴回。乱鸦背著斜阳去，寒雁带将秋色来。破屋无烟空碎瓦，新坟经雨已苍苔。天翻地覆亲曾见，信得昆明有劫灰。
冥鸿亭下第后作
作者：田紫芝
朝代：金

眼底功名一物无，飞扬跋扈竟何如。青云岐路多辛苦，赖得皇家结网疏。
夜雨寄元敏之昆弟
作者：田紫芝
朝代：金

醉梦萧森蝶翅轻，一灯无语梦边明。虚檐急雨三江浪，老木高风万马兵。枕簟先秋失残暑，湖山彻晓看新晴。对床曾有诗来否，为问韦家好弟兄。
和陈舜俞诗
作者：申万全
朝代：金

闹里那容更刺头，石田茅屋唤归休。杜门便与诗书老，过隙从教岁月流。槃木见容良自愧，错刀相赠若为酬。酌君安得如川酒，醉眼蚍蜉万户侯。
病中遣怀
作者：申万全
朝代：金

浪走天涯岁月侵，病中犹作越人吟。野麋本自便丰草，倦鸟宁当忘故林。画像功名元有命，乞墦富贵果何心。几时真脱尘嚣累，岩穴寻居不厌深。
满庭芳·示刘子新
作者：白华
朝代：金
体裁：词

光禄池台，将军楼阁，十年一梦中间。短衣匹马，重见镇州山。内翰当年醉墨，纱笼在、高阁依然。今何夕，灯前儿女，飘荡喜生还。衣冠初北渡，几人能得，对酒常闲。算唯君日日，陶写馀欢。得陇且休望蜀，南山卧、白额黄班。茅檐底，男儿未老，勋业后来看。
自歌
作者：白道玄
朝代：金
体裁：五言绝句

横流四条椽，在世八十年。若要跟寻我，直至白骨边。
纸鸢
作者：石抹世绩
朝代：金
体裁：七言律诗

鸱鸢雕鹗谁雌雄，假手成形本自同。果物戏人人戏物，为风乘我我乘风。扶摇漫拟层霄上，高下都归半纸中。儿辈呶呶方伫目，岂知天外有冥鸿。
绛州道中送乡人
作者：石玠
朝代：金
体裁：古风

有泪欲不洒，恐伤真性情。有泪欲狂洒，又非丈夫行。展转意如何，屈曲肠寸萦。西山万丈高，泼泼当前迎。山灵知别难，向我相慰明。吾子乃王使，年质方妙英。为朝廷耳目，作稷契公卿。望霖雨天下，求舟楫苍生。轺车一相过，河岳需澄清。今当此别离，何足为重轻。君不见大禹当年任治水，八载于外惟经营。又不见班超万里思封侯，至今边塞咸推称。古来贤圣尽如此，丈夫勋业岂偶成。俛首闻至言，再拜谢山灵。感激少自奋，离思即清平。去去西边深致力，期与杰士同光声。
下第鱼台东寺
作者：祝简
朝代：金
体裁：七言绝句

病眼逢花亦倦开，流莺飞去误相猜。多情却爱僧堂燕，才得春风却再来。
和常祖命二首
作者：祝简
朝代：金

著书不得自名家，卷里蝇头散眼花。未用一杯张翰酒，正须七椀玉川茶。操笔文章学古风，平生羞与腐儒同。相如虽有凌云赋，不及东方射守宫。
和常祖命二首·其一
作者：祝简
朝代：金

著书不得自名家，卷里蝇头散眼花。未用一杯张翰酒，正须七椀玉川茶。
和常祖命二首·其一
作者：祝简
朝代：金
体裁：七言绝句

著书不得自名家，卷里蝇头散眼花。未用一杯张翰酒，正须七碗玉川茶。
和常祖命二首·其二
作者：祝简
朝代：金
体裁：七言绝句

操笔文章学古风，平生羞与腐儒同。相如虽有凌云赋，不及东方射守宫。
夏雨
作者：祝简
朝代：金
体裁：七言绝句

电掣雷轰雨覆盆，晚来枕簟颇宜人。小沟一夜水三尺，便有蛙声喧四邻。
春日
作者：祝简
朝代：金
体裁：七言绝句

莺语相喧浩荡春，落花细点禁街尘。游丝飞絮狂随马，迟日和风欲醉人。
杂诗二首
作者：祝简
朝代：金

雨后清寒满袖风，雁声南去暮云浓。秋来杞菊能多少，欲助盘餐自不供。榴花娇欲斗罗裙，石竹开成碎缬文。更有戎葵亦堪爱，日烘红脸酒初醺。
杂诗二首·其一
作者：祝简
朝代：金
体裁：七言绝句

雨后清寒满袖风，雁声南去暮云浓。秋来杞菊能多少，欲助盘餐自不供。
杂诗二首·其二
作者：祝简
朝代：金
体裁：七言绝句

榴花娇欲斗罗裙，石竹开成碎缬文。更有戎葵亦堪爱，日烘红脸酒初醺。
检旱
作者：祝简
朝代：金
体裁：七言绝句

草树连云绿间黄，年饥村落自荒凉。晚蝉抱树声声急，野菊迎人细细香。
相国寺钟
作者：祝简
朝代：金
体裁：七言绝句

寒鸡缩颈未鸣晨，已听舂容入梦频。未必佛徒知警悟，祗能唤起利名人。
舟次丹阳
作者：祝简
朝代：金
体裁：七言律诗

船头东下趁晨钟，船外清霜气暗通。断雁声归烟霭里，孤帆影落月明中。隋河波浪千年急，梁苑池台一半空。试问碧堤无限柳，败条衰叶几秋风。
虚极斋独坐
作者：祝简
朝代：金
体裁：七言绝句

虚斋长铗短灯檠，明月当窗夜气清。却掩尘编时闭目，胡床独坐听秋声。
青奴
作者：祝简
朝代：金
体裁：七言绝句

名实于人不可诬，马牛我亦受人呼。世间物化多难晓，谁谓此君为此奴。
寄郭庵主
作者：离峰老人
朝代：金
体裁：七言律诗

浮生忽忽叶辞柯，百岁光阴已半过。尘外青山空怅望，鬓边白发转添多。岁云暮矣能无感，君不归兮可奈何。我与沙鸥盟已定，此回休更负烟波。
寄李俊民·其一
作者：秦志安
朝代：金
体裁：七言绝句

先生高见真吾师，速营菟裘犹恨迟。窗明炕煖十笏地，松风萧萧和陶诗。
寄李俊民·其二
作者：秦志安
朝代：金
体裁：七言绝句

山野已寻云外路，直入天坛最深处。踏开李愿旧游踪，请君自草盘谷序。
元日
作者：秦略
朝代：金

新历从头数，残冬与我违。不知垂老至，但觉拜人稀。汲水泥融井，看书暖入帏。浅情墙外柳，新绿已依依。
同希颜裕之赋乐真竹拂子
作者：秦略
朝代：金

觅个龟毛抵死难，直教击碎钓鱼竿。世人不用生分别，信手拈来总一般。
少室山卓剑峰
作者：秦略
朝代：金

神威洗尽世间雠，电歇雷閒怒气收。一柄太阿留少室，却擎空掌华山头。
悼亡
作者：秦略
朝代：金

自古生离足感伤，争教死别便相忘。荒陂何处坟三尺，老眼他乡泪数行。多事春风吹梦散，无情寒月照更长。还家恰是新寒节，忍见堂空纸挂墙。
拳秀峰
作者：秦略
朝代：金

平滑石之俗，其俗资磨砻。磊丑石之秀，其秀在丑中。正如古丈夫，貌寝气质雄。又如圣人心，孔窍虚明通。大都一拳许，含蓄华与嵩。大巧本若拙，足见造化功。好处元更多，摹写不易工。君其善调护，抵击防儿童。
此身
作者：秦略
朝代：金

此身日日一箪贫，贫里留残自在身。独把筇枝行又立，东风花柳不嗔人。
白发
作者：秦略
朝代：金

临水时自照，照我须与眉。须眉何所似，恰似纯白丝。从兹一白后，宁有再黑时。譬如花落地，不复还故枝。殷勤语须眉，听我自解诗。幼小痴读书，既壮多忧思。自苦有冰檗，自润无膏脂。劳生到今日，汝白将何辞。
谷靡靡上党公府作
作者：秦略
朝代：金

谷靡靡，青割将来强半秕。急忙舂米送官仓，只恐秋风马尘起。官仓远在荞麦山，南梯直上青云间。梯危一上八九里，之字百折萦回环。凭谁说向监仓使，斛面莫教高一指。请君沿路看担夫，汗颗多于所担米。
赠赵宜之
作者：秦略
朝代：金

年时见君行路难，喜于长安新得官。日来见君邻妇哭，惊似蓝田寻得玉。爱官爱玉乐有涯，爱君之诗无尽期。古人骨冷不复作，主张骚雅非君谁。
赵洛道中
作者：秦略
朝代：金

柔青初散陇头桑，村落人家布谷忙。一段芜菁浑著角，叶间犹有几花黄。
雪行
作者：秦略
朝代：金

匹马东来冰雪天，苍山手冷堕吟鞭。烟中髣髴闻鸡犬，不觉人家到眼前。
鸟影过寒塘
作者：秦略
朝代：金

著眼分明莫作疑，从来形影本同归。不应水底青天上，更有飞禽仰面飞。
麝香
作者：秦略
朝代：金

山麝逃风远谷藏，一山行过四山香。脐堂自养千钧弩，枉怨虞人鼻孔长。
出城
作者：程自修
朝代：金

束带供人事，扶藜强病身。诛求非上意，盗贼本良民。湿翠山藏雨，轻黄柳带春。小儿随白首，行坐各沾巾。
岁云莫矣
作者：程自修
朝代：金

岁云莫矣百工休，独持千古供索游。丈夫礌落如天日，促促胡为升斗谋。望尘下拜乃东市，山中茹芝可白头。呜呼此道弃如土，眼中历历圣贤蠹。乡里小儿纥那歌，前辈先生八风舞。欲挽东流无万牛，抱膝长吟听更雨。
归龙门
作者：程自修
朝代：金

来往空书劄，行藏但布衣。直为知已用，可惜转头非。岁月百忧集，江山一笑归。祢生狂到死，君子要知几。
独坐
作者：程自修
朝代：金

终南在吾目，秋色远接应。谁招天外翠，来作窗中靓。娟娟初画眉，盈盈独临镜。云去物象空，月出心源瑩。我欲往从之，有客誇捷径。洗耳复洗耳，松风入清听。
独坐
作者：程自修
朝代：金
体裁：古风

终南在吾目，秋色远接应。谁招天外翠，来作窗中靓。娟娟初画眉，盈盈独临镜。云去物象空，月出心源莹。我欲往从之，有客誇捷径。洗耳复洗耳，松风入清听。
王猛墓
作者：程自修
朝代：金

男儿有才须有识，死葬蛮夷真可惜。君不见渴虎不饮盗泉水，始吾虞君今已矣。
痛哭
作者：程自修
朝代：金

日射石虬鳞甲开，草色又换青春回。精灵聚散岂拘束，山鬼叫呼松柏哀。当时沸天箫鼓动，今日悲风陵上来。匆匆今古成传舍，人生有情泪如把。乾坤误落腐儒手，但遣空言当汗马。西晋风流绝可愁，怅望千秋共潇洒。
痛哭
作者：程自修
朝代：金

日射石虬鳞甲开，草色又换青春回。精灵聚散岂拘束，山鬼叫呼松柏哀。当时沸天箫鼓动，今日悲风陵上来。忽忽古今成传舍，人生有情泪盈把。乾坤误落腐儒手，只遣空言当汗马。西晋风流绝可人，怅望千秋共潇洒。
送元吉归河东
作者：程自修
朝代：金

独怜风格困尘埃，敢料天涯共酒杯。花鸟偏于前辈好，江山更有后人哀。颜回盗蹠终归命，诸葛曹丕岂论才。正自别离愁未透，更教柳色带青来。
群贤登第诗
作者：翟升
朝代：金
体裁：古风

陶山先生主文盟，郭令好学加劝惩。平阴儒学日复振，不让五虎专前名。靳侯才名驰冀北，初官佐治肥子国。下车首询沂上人，供室劝学增润色。文章圆熟推许公，典而丽兮词更工。山城天荒从此破，白袍换绿荣乡中。苏仙久藉家学力，内抱英华外谦抑。十年作赋气凌云，唾手功名不劳得。古学众许芝亭刘，下笔万字何能休。俯就绳墨入赋室，一战而胜酬焚舟。贤哉酅河子董子，八举终场人罕比。广阳就试欲投名，尚以老成为所耻。孝感里中重王兄，德与才称非过情。耽经玩史日无辍，蔼然素有场屋声。升也文学宗董氏，陶山竹溪亦席侍。靳老馀绪复稔闻，驽马十驾希騄耳。明昌天子试飞龙，董子王升文并雄。金门献赋仆亦与，北宫唱第三人同。至今地脉何曾断，吾乡士风天下冠。学者体法旧纯朴，岂止为文思过半。申氏名族世共知，后之苗裔振复奇。潜遗祖德借馀论，又向蟾宫折桂枝。溪上先生号醇德，动为仪表言为则。发明圣道得其传，恩不及身后蕃息。乃孙经学有渊源，乙科优中光儒门。靳侯名乡能远虑，居贤因此右硖村。李君力学人难企，弱冠声华蔼乡里。早承鹗荐上天廷，一举明经取青紫。翠华警跸幸南都，圣心愿治求硕儒。日边诏下免秋试，三英笑指龙门趋。锜氏兼经勤博古，苏子天才中规矩。李生伯仲三豪间，鼎甲科名俱力取。明年较艺入明光，王氏文词复擅场。圣代人材罔遗弃，特恩赐第名亦彰。芸窗昼寂閒屈指，仕者十有三人矣。不才鲁钝甘隐居，但庆诸公膺器使。为报后来为学人，前进已达教犹存。勉旃勉旃学而仕，食禄无忘先辈恩。
送王廷玉辈五十三人赴试
作者：翟升
朝代：金
体裁：七言律诗

肥国英才久作成，秋闱战蚁艺峥嵘。虽从前举多偕计，不似今场广荐名。五十三人占府榜，一千里地赴神京。定应得意秋风里，次第同占桂籍荣。
清庵
作者：翟钦甫
朝代：金
体裁：七言律诗

为问清庵何以清，霜天明月照蓬瀛。广寒宫里琴三弄，白玉楼头笛一声。金井玉壶秋水冷，石田茅屋暮云平。夜来一枕游仙梦，十二瑶台独自行。
史院从事日感怀
作者：耶律履
朝代：金

不学知章乞鉴湖，不随老阮醉黄垆。试从麟阁诸贤问，肯屑兰台小史无。一战得侯输妄尉，长身奉粟愧侏儒。禁城钟定灯花落，坐拊尘编惜壮图。
念奴娇 寄云中完颜公 永乐大典一万四千三百
作者：耶律履
朝代：金

紫琼洼＊，算何年、砻琢云根山骨。理润坚温，知雅称、绝格风流人物。待价因循，一时奇遇，得失才容发。千金先许，玉堂初认仿佛。老坡疑是前身，赤蛇宵吼，肯迟留扪拂。尚有当时耽玩趣，习气终难摩没。更莫矜夸，武夷玉窦，千尺兴平窟。开奁发幂，隶僮已倦嗟咄。律履耶律文献公词三首
念奴娇·寄云中完颜公
作者：耶律履
朝代：金
体裁：词

紫琼洼挂，算何年、砻琢云根山骨。理润坚温，知雅称、绝格风流人物。待价因循，一时奇遇，得失才容发。千金先许，玉堂初认仿佛。老坡疑是前身，赤蛇宵吼，肯迟留扪拂。尚有当时耽玩趣，习气终难摩没。更莫矜夸，武夷玉窦，千尺兴平窟。开奁发幂，隶僮已倦嗟咄。
朝中措·寄云中完颜公
作者：耶律履
朝代：金
体裁：词

何年仙节弭人寰。玉立紫云间。气吐虹霓千丈，辞源江汉翻澜。金门大隐，管中谁见，位列清班。看取酒酣风味，何如明月缑山。
虞美人·寄云中完颜公
作者：耶律履
朝代：金
体裁：词

水收霜落云中早。群雁云中道。夜来明月过西山。料得水边石上不胜寒。黄尘堆里人相看。未惯云林眼。当年曾说探崆峒。怕有黄庭消息寄西风。
丁亥过沙井和移剌子春韵二首
作者：耶律楚材
朝代：金

科登甲乙战文围，吾子才名予独知。巢许身心君易乐，萧曹勋业我难为。有恒得见实无憾，知己相逢未忍离。携手河梁重话旧，胡然羞和子卿诗。行藏俯仰且随时，缊袍怀珠人未知。燕雀既群难立志，凤凰不至拟胡为。可嗟世态频更变，何奈人生多别离。莫忘天山风雪里，湛然驼背和君诗。
丁亥过沙井和移剌子春韵二首·其一
作者：耶律楚材
朝代：金
体裁：七言律诗

科登甲乙战文围，吾子才名予独知。巢许身心君易乐，萧曹勋业我难为。有恒得见实无憾，知己相逢未忍离。携手河梁重话旧，胡然羞和子卿诗。
丁亥过沙井和移剌子春韵二首·其二
作者：耶律楚材
朝代：金
体裁：七言律诗

行藏俯仰且随时，缊袍怀珠人未知。燕雀既群难立志，凤凰不至拟胡为。可嗟世态频更变，何奈人生多别离。莫忘天山风雪里，湛然驼背和君诗。
万寿寺创建厨室上梁文
作者：耶律楚材
朝代：金

抛梁东，香积移来不犯功。却笑维摩无手段，但将盂饭到尘中。抛梁南，底个因缘最好参。试问助缘多少众，前三三与后三三。抛梁西，巧匠骑驴倒上梯。四面无门何用锁，十方没壁不须泥。抛梁北，柱石宛有擎天力。欲模此样向诸方，？杀僧繇描不得。抛梁上，手不伤材真大匠。虚堂穷劫镇丛林，借与儿孙为榜样。抛梁下，聊倩般输成大厦。朝朝香饭供诸佛，承事悉无空过者。
万寿寺创建厨室上梁文·其一
作者：耶律楚材
朝代：金
体裁：古风

抛梁东，香积移来不犯功。却笑维摩无手段，但将盂饭到尘中。
万寿寺创建厨室上梁文·其三
作者：耶律楚材
朝代：金
体裁：古风

抛梁西，巧匠骑驴倒上梯。四面无门何用锁，十方没壁不须泥。
万寿寺创建厨室上梁文·其二
作者：耶律楚材
朝代：金
体裁：古风

抛梁南，底个因缘最好参。试问助缘多少众，前三三与后三三。
万寿寺创建厨室上梁文·其五
作者：耶律楚材
朝代：金
体裁：古风

抛梁上，手不伤材真大匠。虚堂穷劫镇丛林，借与儿孙为榜样。
万寿寺创建厨室上梁文·其六
作者：耶律楚材
朝代：金
体裁：古风

抛梁下，聊倩般输成大厦。朝朝香饭供诸佛，承事悉无空过者。
万寿寺创建厨室上梁文·其四
作者：耶律楚材
朝代：金

抛梁北，柱石宛有擎天力。欲模此样向诸方，？杀僧繇描不得。
万寿寺创建厨室上梁文·其四
作者：耶律楚材
朝代：金
体裁：古风

抛梁北，柱石宛有擎天力。欲模此样向诸方，�杀僧繇描不得。
万寿寺创建厨室上梁文·其四
作者：耶律楚材
朝代：金
体裁：古风

抛梁北，柱石宛有擎天力。欲模此样向诸方，𢠳杀僧繇描不得。
万松老人真赞
作者：耶律楚材
朝代：金
体裁：赞

每恨恒山，不逢圭老。四众同缘，万松亲到。
丙申上元夜梦中有得
作者：耶律楚材
朝代：金
体裁：七言绝句

超佛越祖透真空，也与沩山说梦同。面貌眼睛鼻孔里，大千沙界一沤中。
丙申元日为景贤寿
作者：耶律楚材
朝代：金
体裁：七言律诗

龙沙一住二十年，独识龙冈郑景贤。诗笔饶君甘在后，琴棋笑我强争先。冷官何啻广文乐，归计犹存谷口田。劫外壶天寿无量，请公勤叩祖师禅。
中秋召景贤饮
作者：耶律楚材
朝代：金
体裁：七言绝句

中秋北海景凄凄，好拚今宵醉似泥。快请龙冈疾过我，与君同泛玉东西。
为子铸作诗三十韵
作者：耶律楚材
朝代：金
体裁：古风

皇祖辽太祖，奕世功德积。弯弓三百钧，天威威万国。一旦义旗举，中原如捲席。东鄙收句丽，西南穷九译。古器获轩鼎，神宝得和璧。南陬称子孙，皇业几三百。赫赫东丹王，让位如夷伯。藏书万卷堂，丹青成画癖。四世皆太师，名德超今昔。我祖建四节，功勋冠黄閤。先考文献公，弱冠已卓立。学业饱典坟，创作乙未历。入仕三十年，庙堂为柱石。重义而疏财，后世遗清白。我受先人体，兢兢常业业。十三学诗书，二十应制策。禅理穷毕竟，方年二十七。万里渡流沙，十霜泊西域。自愧无才术，忝位人臣极。未能扶颠危，虚名徒伴食。汝方志学年，寸阴真可惜。孜孜进仁义，不可为无益。经史宜勉旃，慎毋耽博弈。深思识言行，每戒迷声色。德业时乾乾，自强当不息。幼岁侍皇储，且作春宫客。一旦冲青天，翱翔腾六翮。儒术勿疏废，祖道宜薰炙。汝父不足学，汝祖真宜式。酌酒寿汝年，五福自天锡。
为武川摩诃院创建佛牙塔疏
作者：耶律楚材
朝代：金
体裁：七言绝句

佛日增辉国政和，灵牙有诏赐摩诃。因风吹火何劳力，垂手同修窣堵波。
乙未元日
作者：耶律楚材
朝代：金
体裁：七言绝句

劫前别有一壶天，万古长空无后先。建化门头聊尔耳，也随徒众贺新年。
乞扇
作者：耶律楚材
朝代：金
体裁：七言律诗

屈眴圆裁白玉盘，幽人自剪素琅玕。全胜织女绞绡帕，高出湘妃玳瑁斑。座上清风香细细，怀中明月净团团。愿祈数柄分居士，颠倒阴阳九夏寒。
乞车
作者：耶律楚材
朝代：金
体裁：七言律诗

君家轮扁本多能，碧轼朱辕照眼明。居士此回无马坐，郎官不可辄徒行。陈遵投辖情何重，灵辄扶轮报敢轻。别更不须寻土物，载将春色去东城。
云中重修宣圣庙
作者：耶律楚材
朝代：金
体裁：七言绝句

槐宫悉混玉石焚，庙貌依然惟古云。须仗吾侪更脩葺，休教风世丧斯文。
云汉远寄新诗四十韵因和而谢之
作者：耶律楚材
朝代：金
体裁：古风

兑爻符太一，天相忝文昌。泛海难追蠡，封留欲学良。秽形伴珠玉，朽木厕松樟。直节心虽赤，衰年鬓已苍。伴食居相府，无德报君王。草甲濡春雨，葵心倾太阳。大权归禁阙，成算出岩廊。自北王师发，平南上策长。皇朝将革命，亡国自颓纲。汉水偏师渡，长河一苇航。股肱无敢惰，元首载歌康。号令传诸域，英雄守四方。大勋虽已集，遗命未尝忘。万国来驰币，诸侯敬奉璋。兆民涵舜德，百郡仰天光。大有威如吉，重乾体自强。硕贤起编户，良将出戎行。太庙陈笾豆，明堂服冕裳。宋朝微寖灭，皇嫡久成戕。政乱人思变，君愚自底亡。右师潜入剑，元子直临襄。杀气侵南斗，长庚壮玉堂。弓犹藏宝玉，剑未识干将。皇业超千古，天威耸八荒。元戎施虎略，勇士展鹰扬。武继元封迹，文联贞观芳。宫庭敢谏鼓，帷幄上书囊。伫待卿云见，行观丹凤翔。武文能迭用，威德足相当。多士思登用，遗贤肯退藏。诗书搜鸟篆，功业抑龙骧。国用恒无缺，民财苦不伤。八音歌颂雅，百戏屏优倡。圣泽传朝露，明刑肃暮霜。永垂尘劫祚，一混九州疆。重任司钧石，微才匪栋梁。思归心似醉，感愧泪如滂。严子终辞汉，黄公合隐商。穷通真有数，忧乐实难量。虽受千钟禄，何如归故乡。乙未闰月上旬日，玉泉书。
从万松老师乞玉博山
作者：耶律楚材
朝代：金
体裁：七言律诗

吾师珍惜玉山炉，可叹雕纹朴丧初。无党无偏三足峙，不缁不磷一心虚。礼佛诵课须资汝，示众拈香正起予。对此好弹三涧雪，因风远寄万松书。
从国才索闲闲煎茶赋
作者：耶律楚材
朝代：金
体裁：七言绝句

闻君久得煎茶赋，故我先吟投李诗。为报君侯休吝惜，照人琼玖算多时。
从圣安澄老借书
作者：耶律楚材
朝代：金
体裁：七言律诗

湛然寱语寄西堂，此个因缘果异常。阳老十门刚结案，钦公五派强分赃。剑逢剑客须拈出，诗遇诗人何必藏。居士病多谙药性，圣安得效不传方。
从龙溪乞西岩香并方
作者：耶律楚材
朝代：金
体裁：七言律诗

我爱龙溪新样香，西岩风韵卒难忘。深玄欲说舌头短，妙观先通鼻孔长。秋水弹时宜受用，碧岩读处更相当。清香妙谱都拈出，莫惜十年旧药方。
付从究
作者：耶律楚材
朝代：金
体裁：七言绝句

旷劫茫茫困路尘，回头便是故园春。而今既遇松轩老，究取元来不死人。
信之和余酬贾非熊三字韵见寄因再赓元韵以复之
作者：耶律楚材
朝代：金

鴳鹑徒羡大鹏南，驽马终须后袅骖。至理犹删万归一，庸儒刚说二生三。透关活眼嫌金屑，恋土痴人宿草庵。寄与云川贤太守，洗心涤虑与君参。恼人捷径起终南，虚忝沙堤相国骖。幻术莫惊殷七七，真诠谁识后三三。家邻荆水宜裁竹，缘在香山好结庵。斫断葛藤窠已后，闲家破具不须参。鸿雁翩翩自北南，归欤何日驾归骖。潜龙在下宜初九，即鹿无虞戒六三。洛下好游白傅寺，济源重觅侍中庵。衰翁自揣何多幸，昨梦斋中得罢参。旧隐翳闾白霫南，故山佳处好停骖。贪嗔痴者元无一，诗酒琴之乐有三。菱芡香中横短艇，松筠声里称危庵。有人问道来相访，一碗清茶不放参。
信之和余酬贾非熊三字韵见寄因再赓元韵以复之·其一
作者：耶律楚材
朝代：金
体裁：七言律诗

鴳鹑徒羡大鹏南，驽马终须后袅骖。至理犹删万归一，庸儒刚说二生三。透关活眼嫌金屑，恋土痴人宿草庵。寄与云川贤太守，洗心涤虑与君参。
信之和余酬贾非熊三字韵见寄因再赓元韵以复之·其三
作者：耶律楚材
朝代：金
体裁：七言律诗

鸿雁翩翩自北南，归欤何日驾归骖。潜龙在下宜初九，即鹿无虞戒六三。洛下好游白傅寺，济源重觅侍中庵。衰翁自揣何多幸，昨梦斋中得罢参。
信之和余酬贾非熊三字韵见寄因再赓元韵以复之·其二
作者：耶律楚材
朝代：金
体裁：七言律诗

恼人捷径起终南，虚忝沙堤相国骖。幻术莫惊殷七七，真诠谁识后三三。家邻荆水宜裁竹，缘在香山好结庵。斫断葛藤窠已后，闲家破具不须参。
信之和余酬贾非熊三字韵见寄因再赓元韵以复之·其四
作者：耶律楚材
朝代：金
体裁：七言律诗

旧隐翳闾白霫南，故山佳处好停骖。贪嗔痴者元无一，诗酒琴之乐有三。菱芡香中横短艇，松筠声里称危庵。有人问道来相访，一碗清茶不放参。
借琴
作者：耶律楚材
朝代：金
体裁：七言绝句

龙冈居士本知音，参透渊明得趣心。暂借桐君休吝惜，玉泉习气未忘琴。
元日劝忘忧进道
作者：耶律楚材
朝代：金
体裁：五言律诗

劫外风光别，人间日月迁。南洲添一岁，北海又二年。荣利蜗黏壁，功名蚁慕膻。万缘都放下，好扣祖师禅。
兰仲文寄诗二十六韵勉和以谢之
作者：耶律楚材
朝代：金
体裁：五言排律

我爱仲文公，敦纯有古风。科名擢乙选，制策肯宸衷。作事能谋始，为人克有终。养如邹轲气，成自仲尼镕。致主忠诚恳，容人便腹空。一朝淹骥足，百里试鸠功。牛刃聊施割，囊锥已脱锋。屯方雷雨动，泰末地天通。聚散悲欢里，兴亡梦寐中。势倾秦失鹿，奸殒鲧为熊。不学东方朔，谁徵皇甫嵩。洛阳传白傅，江夏誉黄童。上国平诸域，舆情达四聪。百司将布置，多士想登庸。未识荆州面，徒思卫玠容。中原期混一，天子访英雄。嘉运人皆幸，亨时君又逢。污俗风已变，明主德方隆。施雨皇恩布，如流直谏从。凯元咸戮力，稷契各言忠。我愧凡庸士，恩沾造化工。兵氛箕尾没，剑气斗牛冲。西华将归马，南阳莫卧龙。孝廉为选举，仁义作帡幪。历运千年合，衣冠万国同。草仪独有子，行待泰山封。
再和万寿润禅师书字韵五首 其一 忧道
作者：耶律楚材
朝代：金
体裁：七言律诗

不肯参禅不读书，徒喧口鼓说真如。未能即色明真色，只道无馀已有馀。法眼凋残浮海去，沩山寂寞少人居。一从三圣承当后，季世寥寥无瞎驴。
再和万寿润禅师书字韵五首 其三 警世
作者：耶律楚材
朝代：金
体裁：七言律诗

看尽人间万卷书，较量佛法总难如。本无妄疾刚寻药，幸有回波好乞馀。方丈名山真碧海，含元古殿是皇居。行人半老家何在？终日骑驴却觅驴。
再和万寿润禅师书字韵五首 其二 述怀
作者：耶律楚材
朝代：金
体裁：七言律诗

宝藏翻穷贝叶书，方知真理本如如。一心不动无生灭，万古长空岂欠馀。妙药更灵难忌口，长安虽贵不堪居。毛吞大海浑闲事，谁讶瓢中出白驴。
再和万寿润禅师书字韵五首 其五 投老
作者：耶律楚材
朝代：金
体裁：七言律诗

囊里瑶琴驾上书，个中真味更何如。伴闲美竹千竿许，养老田园二顷馀。睡起焚香诵圆觉，兴来缓轸品幽居。夕阳半下山偏好，吟入烟霞稳跨驴。
再和万寿润禅师书字韵五首 其四 伤时
作者：耶律楚材
朝代：金
体裁：七言律诗

金马门前数上书，子虚新赋笑相如。万言警策才无敌，六国纵横智有馀。千里兵车讨奸宄，五更朝马候兴居。功名赚得头如雪，不悟团团如磨驴。
再和万寿润禅师书字韵五首·忧道
作者：耶律楚材
朝代：金

不肯参禅不读书，徒喧口鼓说真如。未能即色明真色，只道无馀已有馀。法眼凋残浮海去，沩山寂寞少人居。一从三圣承当后，季世寥寥无瞎驴。宝藏翻穷贝叶书，方知真理本如如。一心不动无生灭，万古长空岂欠馀。妙药更灵难忌口，长安虽贵不堪居。毛吞大海浑闲事，谁讶瓢中出白驴。看尽人间万卷书，较量佛法总难如。本无妄疾刚寻药，幸有回波好乞馀。方丈名山真碧海，含元古殿是皇居。行人半老家何在？终日骑驴却觅驴。金马门前数上书，子虚新赋笑相如。万言警策才无敌，六国纵横智有馀。千里兵车讨奸宄，五更朝马候兴居。功名赚得头如雪，不悟团团如磨驴。囊里瑶琴驾上书，个中真味更何如。伴闲美竹千竿许，养老田园二顷馀。睡起焚香诵圆觉，兴来缓轸品幽居。夕阳半下山偏好，吟入烟霞稳跨驴。
再和世荣二十韵寄薛玄之
作者：耶律楚材
朝代：金
体裁：五言排律

尚记承平日，为学体自强。经书兴我志，功业逼人忙。蛰窟长思震，葵心本慕阳。蛟龙初得雨，日月近依光。事主心无隐，遭时策建长。引君当正道，陈事上封章。亦既尊仁义，胡为失毅刚。箴规尽忠赤，人物敢雌黄。断似南山定，言令北斗昂。劝君师魏郑，嫉恶法张纲。青眼蒙高顾，白眉忝最良。谁知天有数，不觉汉亡疆。人笑段干木，谁师田子方。上苍垂大命，天阙册明王。殷室君虽灭，仁人道未亡。南州远烟水，北海几星霜。仁政时将治，明君国寖昌。卿云知有庆，嘉谷又呈祥。名遂宜思退，机危乃自戕。归欤今好赋，闻道故园荒。
再和西庵上人韵
作者：耶律楚材
朝代：金
体裁：七言绝句

不在寻求不在参，谁分西北与东南。云川试入西庵去，三圣元来共一庵。
再用其韵
作者：耶律楚材
朝代：金
体裁：七言律诗

梅轩相别又三春，别后文章与日新。不忿散材沾造化，好将幽隐入陶钧。我游北海年垂老，君卧南阳志未申。遥想冰魂政无恙，一枝回施陇头人。
再用前韵
作者：耶律楚材
朝代：金
体裁：古风

河源之边鸟鼠西，阴山千里号千溪。倚云天险不易过，骕骦局蹙追风蹄。签记长安五陵子，马似游龙车如水。天王赫怒山无神，一夜雄师飞过此。盘云细路松成行，出天入井实异常。王尊疾驱九折坂，此来一顾应哀惶。峥嵘突出峰峭直，山顶连天才咫尺。枫林霜叶声萧骚，一雁横空秋色寂。西望月窟九译重，嗟呼自古无英雄。出关未盈十万里，荒陬不得车书通。天兵饮马西河上，欲使西戎献驯象。旌旗蔽空尘涨天，壮士如虹气千丈。秦皇、汉武称兵穷，拍手一笑儿戏同。堑山陵海匪难事，剪斯群丑何无功。骚人羞对阴山月，壮岁星星发如雪。穹庐展转清不眠，霜匣闲杀锟铻铁。
再用前韵二首
作者：耶律楚材
朝代：金

遏住行云不敢飞，一声还噎一声悲。蛮儿深惬龙冈意，唱得香山杨柳枝。妙舞盘中尘不飞，采莲一曲绕梁悲。慕素鲁蛮独当两，贯珠歌韵柳腰枝。
再用前韵二首·其一
作者：耶律楚材
朝代：金
体裁：七言绝句

遏住行云不敢飞，一声还噎一声悲。蛮儿深惬龙冈意，唱得香山杨柳枝。
再用前韵二首·其二
作者：耶律楚材
朝代：金
体裁：七言绝句

妙舞盘中尘不飞，采莲一曲绕梁悲。慕素鲁蛮独当两，贯珠歌韵柳腰枝。
再用前韵（过济源登裴公亭用闲闲老人韵）
作者：耶律楚材
朝代：金

山接晴霄水浸空，山光滟滟水溶溶。风回一镜柔蓝浅，雨过千峰泼黛浓。掀髯坐语闲临水，仰面徐行饱看山。竹里忽闻春雪落，天教著我画图间。侍中庵底春山色，裴老亭边秋水声。修竹茂林真隐地，但期天下早休兵。劫外玄机好细参，他年卜筑绕澄潭。琴书活计无多子，祗与龙冈共一庵。
再用前韵（过济源登裴公亭用闲闲老人韵）·其一
作者：耶律楚材
朝代：金
体裁：七言绝句

山接晴霄水浸空，山光滟滟水溶溶。风回一镜柔蓝浅，雨过千峰泼黛浓。
再用前韵（过济源登裴公亭用闲闲老人韵）·其三
作者：耶律楚材
朝代：金
体裁：七言绝句

侍中庵底春山色，裴老亭边秋水声。修竹茂林真隐地，但期天下早休兵。
再用前韵（过济源登裴公亭用闲闲老人韵）·其二
作者：耶律楚材
朝代：金
体裁：七言绝句

掀髯坐语闲临水，仰面徐行饱看山。竹里忽闻春雪落，天教著我画图间。
再用前韵（过济源登裴公亭用闲闲老人韵）·其四
作者：耶律楚材
朝代：金
体裁：七言绝句

劫外玄机好细参，他年卜筑绕澄潭。琴书活计无多子，祗与龙冈共一庵。
再用知字韵戏景贤
作者：耶律楚材
朝代：金
体裁：七言律诗

薄德从来总畏知，龙冈又有和来诗。机关不解活龙弄，癖疾还如死马医。大舜再逢难永诀，周公不梦觉吾衰。凤池元是夔龙宅，山鹿野麋终不宜。
再用韵
作者：耶律楚材
朝代：金
体裁：七言律诗

云山叠叠复云山，瘦马芦鞭矮面鞍。瀚海去程千驿远，扬州归梦五更残。尘缘淡处应忘世，逸兴浓时好解官。二顷良田何必觅，春山笋蕨亦供餐。
再用韵以美抟霄之德
作者：耶律楚材
朝代：金
体裁：七言律诗

去岁云川始见君，澄澄胸次净无尘。山南第一圭璋士，冀北无双柱石臣。万里云松斜谷外，千竿水竹渭河滨。他年归隐重相访，无影林间别有春。
再用韵别非熊
作者：耶律楚材
朝代：金
体裁：七言律诗

灵木垂芳桂两枝，非熊佳誉动西涯。倦听琴阮嫌狂客，饱看经书厌小诗。成德羡君垂竹帛，虚名嗟我类刀锥。会难别易堪惆怅，何日重来谁得知。
再用韵唱玄
作者：耶律楚材
朝代：金
体裁：七言律诗

藤条击破铁围山，倒跨白牛不鞲鞍。讲疏僧归经卷乱，坐禅人起佛灯残。为学未必如为道，选佛从教胜选官。百事湛然都不念，祗知渴饮与饥餐。
再用韵唱玄
作者：耶律楚材
朝代：金
体裁：七言律诗

重玄不惜说知君，又恐重添眼里尘。临济喝中分主客，洞山言下辨君臣。持铃普化摇空里，垂钓华亭没水滨。勘破遮般闲伎俩，铁林花发劫前春。
再用韵寄抟霄二首
作者：耶律楚材
朝代：金

玉立堂堂紫桂枝，云川中隐寓天涯。风神萧散能谈道，格调清新解作诗。鄙论我甘蒙酱瓿，雄材君已露囊锥。澄澄胸次人谁识，祗有清风明月知。斫倒松筠节外枝，谁言法界有边涯。筌蹄意尽闲周易，脂粉情忘束诂诗。去岁生涯犹说剑，今年活计更捐锥。威音那畔真消息，试问瞿昙也不知。
再用韵寄抟霄二首·其一
作者：耶律楚材
朝代：金
体裁：七言律诗

玉立堂堂紫桂枝，云川中隐寓天涯。风神萧散能谈道，格调清新解作诗。鄙论我甘蒙酱瓿，雄材君已露囊锥。澄澄胸次人谁识，祗有清风明月知。
再用韵寄抟霄二首·其二
作者：耶律楚材
朝代：金
体裁：七言律诗

斫倒松筠节外枝，谁言法界有边涯。筌蹄意尽闲周易，脂粉情忘束诂诗。去岁生涯犹说剑，今年活计更捐锥。威音那畔真消息，试问瞿昙也不知。
再用韵感古
作者：耶律楚材
朝代：金
体裁：七言律诗

宣尼名教本尊君，贼子干常犯跸尘。鹿失嬴秦无令主，鼎分炎汉有能臣。宋朝南渡尤天水，辽室东倾罪海滨。回首兴亡都莫问，不如沈醉瓮头春。
再用韵自叹行藏
作者：耶律楚材
朝代：金
体裁：七言律诗

箕裘家世忝先君，惭愧飘萧两鬓尘。自古山河归圣主，从今廊庙弃愚臣。常思卧隐云乡外，肯效行吟泽国滨。驿使不来人已老，江南谁寄一枝春。
再用韵记西游事
作者：耶律楚材
朝代：金
体裁：七言律诗

河中花木蔽春山，烂赏东风纵宝鞍。留得晚瓜过腊半，藏来秋果到春残。亲尝芭榄宁论价，自酿蒲萄不纳官。常叹不才还有幸，滞留遐域得佳餐。
再用韵谢非熊召饭
作者：耶律楚材
朝代：金
体裁：七言律诗

行尽遐陬万里山，十年飘泊困征鞍。春风燕语归心切，夜月猿啼客梦残。圣世因时行夏正，愚臣嗜数愧春官。谁知贤帅开青眼，扫洒西庵召我餐。
再用韵赠国华
作者：耶律楚材
朝代：金
体裁：七言律诗

学道宗儒难两全，湛然深许国华贤。儒门已悟如心恕，道藏能穷象帝先。似海词源涵万水，如鲸饮量吸长川。而今一识君侯面，始信清名不浪传。
再用韵赠抟霄
作者：耶律楚材
朝代：金
体裁：七言律诗

凛凛风神白玉山，罢游鹰犬逞金鞍。瑶琴高挂么弦绝，羲易频翻断简残。息念如僧还有发，忘形见客似无官。伽陀诵罢炉薰冷，一钵疏羹当晓餐。
再赓仲祥韵寄之
作者：耶律楚材
朝代：金
体裁：古风

能谈仁义兵，经传宗素臣。字画类闲闲，句法如之纯。淡然与世疏，渭水独垂纶。蒿莱塞庭除，尘土沾衣绅。归我夫子门，三月无违仁。后生来从学，善诱能循循。颜巷不改乐，范甑长生尘。仰不愧于天，俯不怍于人。进德方乾乾，慎行而修身。旅食秦晋间，骑驴三十春。珠玉炙人口，丽藻嘉彬彬。今年又绝粮，生涯如在陈。歌咏犹不辍，真为葛天民。新诗过子卿，离骚齐灵均。亡机天壤间，举措皆天真。濯足沧浪中，鸥鹭来相亲。胸中万卷书，下笔端如神。素负经济才，人品伊皋伦。桂林祇一枝，亦何惭郗诜。
再过太原题覃公秀野园
作者：耶律楚材
朝代：金
体裁：古风

君实洛阳园，花竹秀而野。先生取此意，开园临古社。土阶甃以石，茅亭略其瓦。佳木碧云摇，清泉寒玉泻。开轩扣琴筑，抚景飞觞斝。我来正秋晚，残英折盈把。粲然启一笑，琅然歌二雅。将归且裴回，幽寻未能舍。呼酒尽馀兴，索笔为摸写。缅怀温国公，重名满天下。寥寥二百年，童卒传司马。君侯筑兹圃，如有所慕者。晞颜颜之徒，子亦斯人也。
再过西域山城驿
作者：耶律楚材
朝代：金
体裁：七言律诗

去年驰传暮城东，夜宿萧条古驿中。别后尚存柴户疏，重来犹有瓦窗蓬。主人欢喜铺毛毯，驿吏苍忙洗瓦钟。但得微躯且强健，天涯何处不相逢。
冬夜弹琴颇有所得乱道拙语三十韵以遗犹子兰
作者：耶律楚材
朝代：金
体裁：古风

湛然有琴癖，不好凡丝竹。儿时已存心，壮年学愈笃。仓忙兵火际，遗谱不及录。回首二十秋，丝桐高阁束。栖岩有后人，万里来相逐。能继箕裘业，待予为季叔。今冬六十日，对弹五十曲。五旬记新声，十朝温已熟。高山壮意气，秋水清心目。阳春撼琼玖，白雪碎瑶玉。洛浦太含悲，楚妃叹如哭。离骚泣鬼神，止息振林木。秋思尽雅兴，三乐歌清福。自馀不暇数，渴心今已沃。昔我师弭君，平淡声不促。如奏清庙乐，威仪自穆穆。今观栖岩意，节奏变神速。虽繁而不乱，欲断还能续。吟猱从简易，轻重分起伏。一闻栖岩声，不觉倾心服。彼此成一家，春兰与秋菊。我今会为一，沧海涵百谷。稍疾意不急，似迟声不局。二子终身学，今日皆归仆。我本嗜疏懒，富贵如桎梏。幸遇万松师，一悟消三毒。早晚挂冠去，闾山结茅屋。蔬笋粗充庖，粝饭炊脱粟。有我春雷子，岂惮食无肉。旦夕饱纯音，便是平生足。
刘润之作诗有厌琴之句因和之
作者：耶律楚材
朝代：金
体裁：七言绝句

学士既归夫子道，吾儒宜识仲尼心。当年删出诗三百，时复弦歌不废琴。
刘润之馆于忘忧门下作述怀诗有弟子二三同会食谁曾开口问先生之句余感而和之
作者：耶律楚材
朝代：金
体裁：七言绝句

从来重士还相重，到底轻人却自轻。醴废翻然便归去，至今高尚穆先生。
勉景贤
作者：耶律楚材
朝代：金
体裁：古风

既慕东坡才，当如东坡志。君才如东坡，其志未相似。诗似东坡诗，字如东坡字。胡不学东坡，且学长不死。
十七日早行始忆昨日立春
作者：耶律楚材
朝代：金
体裁：七言律诗

客中为客已浃旬，岁杪西边访故人。杷榄花前风弄麦，葡萄架底雨沾尘。山城肠断得穷腊，村馆销魂偶忘春。今日唤回十载梦，一盘凉饼翠蒿新。
十七日驿中作穷春盘
作者：耶律楚材
朝代：金
体裁：七言律诗

昨朝春日偶然忘，试作春盘我一尝。木案初开银线乱，砂瓶煮熟藕丝长。匀和豌豆揉葱白，细剪蒌蒿点韭黄。也与何曾同是饱，区区何必待膏梁。
华塔照上人请为功德主
作者：耶律楚材
朝代：金
体裁：七言绝句

晋阳名刹近千区，华塔丛林冠一隅。今日请予来领略，他年乞我一禅庐。
卜邻一绝寄郑景贤
作者：耶律楚材
朝代：金
体裁：七言绝句

龙沙幽隐子真家，自拨寒泉出浅沙。我愿卜邻穹帐侧，旋分清酌煮新茶。
又和仲文二首
作者：耶律楚材
朝代：金

仲文才笔冠人间，工部坛前第一班。世上久无孔北海，云中谁识谢东山。忘怀诗酒醒还醉，适意琴书乐且闲。野有遗贤犹未用，中书宁得不胡颜。室中忝预万松筹，脱得中间与两头。反覆人心厌殷室，咄嗟天下属宗周。直须勇退中书事，未肯荣贪留国侯。收拾纶竿与蓑笠，华亭却觅旧渔舟。
又和仲文二首·其一
作者：耶律楚材
朝代：金
体裁：七言律诗

仲文才笔冠人间，工部坛前第一班。世上久无孔北海，云中谁识谢东山。忘怀诗酒醒还醉，适意琴书乐且闲。野有遗贤犹未用，中书宁得不胡颜。
又和仲文二首·其二
作者：耶律楚材
朝代：金
体裁：七言律诗

室中忝预万松筹，脱得中间与两头。反覆人心厌殷室，咄嗟天下属宗周。直须勇退中书事，未肯荣贪留国侯。收拾纶竿与蓑笠，华亭却觅旧渔舟。
又和景贤四绝
作者：耶律楚材
朝代：金

年来世事已参商，但有声尘尚未忘。若向琴中定优劣，龙冈错认老髯郎。抚弄桐君乐自然，寥寥古意讵容传。伯牙点检真堪笑，不遇知音便绝弦。幽人寥落思无穷，付与轩昂一曲终。欲罢不能行且止，泣麟嗟凤鼓悲风。接得新诗想笑谈，奇才独步斗之南。纵横风月输君手，惟有枯禅不许参。
又和景贤四绝·其一
作者：耶律楚材
朝代：金
体裁：七言绝句

年来世事已参商，但有声尘尚未忘。若向琴中定优劣，龙冈错认老髯郎。
又和景贤四绝·其三
作者：耶律楚材
朝代：金
体裁：七言绝句

幽人寥落思无穷，付与轩昂一曲终。欲罢不能行且止，泣麟嗟凤鼓悲风。
又和景贤四绝·其二
作者：耶律楚材
朝代：金
体裁：七言绝句

抚弄桐君乐自然，寥寥古意讵容传。伯牙点检真堪笑，不遇知音便绝弦。
又和景贤四绝·其四
作者：耶律楚材
朝代：金
体裁：七言绝句

接得新诗想笑谈，奇才独步斗之南。纵横风月输君手，惟有枯禅不许参。
又和橙子梅韵
作者：耶律楚材
朝代：金
体裁：诗

可笑人心自短长，谁知个事不囊藏。化成橙子舌耽味，幻作梅英鼻觉香。金卵似真随变灭，冰魂元假却芬芳。唯心识破同根旨，何必临风再举扬。
又用韵·其一
作者：耶律楚材
朝代：金
体裁：七言绝句

不遇知音钟子期，逢人未敢理冰丝。年来忘尽悲风操，空忆伤麟叹凤时。
又用韵和王巨川·其二
作者：耶律楚材
朝代：金
体裁：七言律诗

今年扈从入西秦，山色犹如昔日新。诗思远随秦岭雁，征衣全染灞桥尘。含元殿坏荆榛古，花萼楼空草木春。千古兴亡同一梦，梦中多少未归人。
又索六经
作者：耶律楚材
朝代：金
体裁：七言律诗

我爱平阳李世荣，一番书史再镌铭。欲令吾子穷三传，故向君家乞六经。简策灿然新制度，文章宛尔旧仪刑。莫教幼稚空相忆，日日求书到鲤庭。
吟醉轩
作者：耶律楚材
朝代：金
体裁：七言律诗

修竹千竿五亩宫，幽居活计兴无穷。清词丽句梅诗老，白发苍颜欧醉翁。洒墨疾书千首敏，浮白痛饮百樽空。醉吟闻有香山老，倒用颠拈意暗同。